
CAPÍTOL I. DISPOSICIONS GENERALS

Clàusula 1. Objecte del contracte
1. L’objecte del contracte és el subministrament, transport, descàrrega, instal·lació i posada en funcionament de 28 àrees d’aportació amb sistemes d’identificació i control d’usuaris per a la recollida de residus municipals al municipi consorciat de l’Ametlla del Vallès, mitjançant arrendament financer amb opció a compra.

L’abast del contracte inclou:

a) Els subministrament, transport, descàrrega, instal·lació i posada en funcionament de les 28 àrees d’aportació amb sistemes d’identificació i control d’usuaris, inclosa l’obra civil necessària.

b) El subministrament, instal·lació, configuració i posada en funcionament del sistema tecnològic de control d’accés de les àrees d’aportació, inclosa la porta, que haurà d’estar integrat directament amb el sistema SIGMA d’ID&A.

c) La instal·lació elèctrica necessària, incloent-hi l’alimentació des de fanal més proper fins al quadre elèctric de cada àrea d’aportació.

d) El manteniment preventiu i correctiu durant la durada del contracte.

e) El subministrament, el transport i la reposició parcial de les peces i recanvis danyats dels béns objecte del contracte.

f) L’arrendament financer durant 96 mesos.
g) La opció de compra final dels béns.

En el plec de prescripcions tècniques, en endavant PPT, es defineixen les característiques tècniques dels béns objecte del plec.
2. En el plec de prescripcions tècniques, en endavant PPT, es defineixen les característiques tècniques dels béns objecte del plec.

3. La corresponent nomenclatura del Vocabulari Comú de Contractes (CPV) de la Comissió Europea és la següent:

44212300-2 – Estructures i parts d'estructures.

Clàusula 2. Divisió en lots 

No es preveu la divisió del contracte en lots, d'acord amb l'article 99.3.b) de la LCSP, atès que les diferents prestacions que conformen l'objecte contractual constitueixen una unitat funcional inseparable i requereixen una execució integrada i coordinada.
El contracte inclou el disseny, subministrament, transport, obra civil, instal·lació, integració tecnològica amb la plataforma SIGMA, posada en servei, manteniment preventiu i correctiu, reposició de components i eventual retirada de les instal·lacions a la finalització del contracte. 
Totes aquestes prestacions es troben íntimament vinculades entre si i afecten directament el correcte funcionament de les àrees d’aportació tancades com a sistema únic.
La divisió en lots podria comportar problemes de compatibilitat entre els diferents elements constructius, elèctrics i tecnològics, dificultats en la determinació de responsabilitats davant incidències, un increment de les tasques de coordinació i un risc evident d'afectació a la continuïtat i qualitat del servei.
Així mateix, l'existència d'un únic responsable del conjunt de la infraestructura i del manteniment durant tota la vigència del contracte permet garantir un nivell adequat de disponibilitat de les instal·lacions, una resolució més eficient de les incidències i una millor traçabilitat de les actuacions efectuades.
Per tot això, la realització independent de les diferents prestacions dificultaria l'execució correcta del contracte des del punt de vista tècnic i funcional, motiu pel qual es considera justificada la seva licitació com una única unitat contractual.

Clàusula 3. Necessitats públiques a satisfer

El Consorci per a la Gestió dels Residus del Vallès Oriental, en endavant el Consorci, està integrat per 42 municipis del Vallès Oriental i del Moianès amb una població superior als 430.000 habitants i gestiona activitats i serveis en matèria de residus com la planta de digestió anaeròbica i de compostatge de la fracció orgànica de residus municipals.
El Consorci, mitjançant l’empresa pública SAVO, SA, presta el servei de recollida de les fraccions de vidre, paper i cartró, envasos lleugers, orgànica i resta als municipis consorciats així com d’altres serveis de recollida de residus i gestiona el servei de deixalleries.
S’ha de tenir en consideració no sols l’activitat dels serveis que es presten sinó també que aquesta tipologia de feines són serveis essencials i un reclam per part de la ciutadania que afecta al seu propi benestar, doncs estem parlant d’activitats relacionades amb residus, recollida selectiva, reciclatge, entre d’altres, tots ells àmbits on cal prestar un servei acurat de caràcter públic que repercuteixi en la ciutadania.
SAVO, SA, està composada per treballadors i treballadores públics/ques i ha de garantir la transparència, assumint uns valors ètics i regles de conducta fonamentals, i ha de disposar de mecanismes de control i avaluació que alhora permetin la proximitat, flexibilitat, fiabilitat i satisfacció que requereix la ciutadania. Per tant, ha d’estar orientada al resultat així com a la qualitat dels serveis (segons els paràmetres d’eficiència, eficàcia i economia), i ha d’estar preparada per a dur a terme tasques molt variades i complexes.
Per tal d’afrontar el futur en la gestió dels residus, que esdevé dins d’una important revolució tecnològica, amb aparició de nous canals de comunicació i noves formes de relacionar-se i, per tant, els sistemes de recollida han d’evolucionar per a esdevenir millor i adequar-se a les necessitats que es preveuen que aniran canviant contínuament.
SAVO, SA, per encàrrec del Consorci, com a ens públic que presta serveis essencials de recollida, transport i tractament de residus a la comarca del Vallès Oriental i alguns municipis del Moianès assumeix i reconeix la necessitat de dotar de valor públic els encàrrecs de gestió de residus encomanats pels 42 ajuntaments consorciats. Com s’ha detallat anteriorment, aquests serveis de recollida els realitza SAVO, SA, i ha d’assegurar que es prestin de manera eficient i sostenible i, per tant, cal que siguin serveis que s’adaptin a la realitat, al context i a l’entorn social, econòmic i ambiental.
Els darrers anys, els serveis de recollida han evolucionat cap a models de recollida cada cop més eficients que permeten aconseguir millors resultats de recollida selectiva mitjançant sistemes d’identificació de l’usuari que permeten l’anar treballant cap a la implementació de sistemes de taxes justes. En aquest context, durant els anys 2017-2019 es va realitzar una cerca del mercat on el Consorci i SAVO,SA van anar a veure casos d’èxit d’implantació a diferents municipis del territori Català així com de l’Estat compartint experiències d’explotació, manteniment i resultats obtinguts.
En l’actualitat hi ha diversos Ajuntaments que per tal d’assolir els objectius normatius en matèria de residus tenen previst el desplegament d’un nou model de recollida de residus que sigui més eficient i que sigui sostenible (ambientalment, econòmicament i socialment). Aquest nou model consisteix en el canvi de model d’aportació actual mitjançant àrees d’aportació tancades amb contenidors de càrrega posterior amb sistemes d’identificació i tancament, entre d’altres. 

L’esmentat model de recollida de residus que l’Ajuntament encarrega al Consorci s’ha de fer efectiu un cop s’hagin dut a terme les actuacions necessàries per a la seva implementació, com ara el canvi de model de gestió del servei de recollides, la realització d’una campanya de comunicació i sensibilització així com l’adquisició dels vehicles, contenidors i tancaments necessaris per a la posada en servei del nou sistema. 
Per tal d’impulsar un canvi cap a un model mixt de recollida de residus que permeti incrementar la recollida selectiva bruta al municipi, és necessari dotar el municipi consorciat de l’Ametlla del Vallès d’àrees d’aportació amb sistema d’identificació dels usuaris. En aquest sentit, SAVO, SA, i l’Ajuntament de l’Ametlla del Vallès preveuen iniciar un expedient de contractació per al subministrament i la instal·lació de 28 àrees tancades d’aportació. Aquestes incorporaran un sistema d’identificació als contenidors de les fraccions resta, orgànica i envasos lleugers, que permetrà registrar els usos i facilitar, en un futur, la implantació d’una taxa justa vinculada a la generació de residus de cada habitatge. A més, les àrees d’aportació tancades contribuiran a protegir els contenidors de possibles agents externs, com els actes incívics o els senglars, i a allargar-ne la vida útil, així com la dels seus elements de tancament.

D’altra banda, les àrees d’aportació tancades hauran de tenir un sistema d’identificació dels usuaris per tal de que només hi puguin accedir aquells usuaris assignats a l’àrea concreta.

Atès que l'Ajuntament de l'Ametlla del Vallès implantarà al municipi a més de les àrees d’aportació tancades contenidors de càrrega bilateral amb la tecnologia de ID&A, és a dir ja es disposa d'un sistema de control d'accés i identificació d'usuaris adjudicat que s’implantarà per a la gestió dels serveis de recollida de residus, és necessari que les àrees d’aportació tancades objecte d'aquest contracte siguin compatibles i totalment integrables amb la tecnologia existent.

Per aquest motiu, les àrees d’aportació tancades han d’incorporar directament el sistema SIGMA d'ID&A, i no només una solució compatible o equivalent, ja que l'objectiu és garantir la continuïtat operativa d'un sistema tecnològic ja desplegat i en funcionament, evitant la coexistència de plataformes diferents que podrien generar incidències tècniques, duplicitats de gestió i costos addicionals per a l'administració.

Aquesta exigència es fonamenta en criteris d'eficiència, interoperabilitat i correcta gestió dels recursos públics, atès que la implantació d'una tecnologia diferent obligaria a mantenir entorns de gestió paral·lels, procediments diferenciats, nous desenvolupaments d'integració i possibles adaptacions dels sistemes existents, amb el consegüent impacte econòmic i operatiu.

Així mateix, la utilització d'un únic sistema tecnològic aporta beneficis directes a la ciutadania. Els usuaris podran continuar identificant-se amb els mateixos dispositius, credencials i procediments d'accés que utilitzen en la resta dels serveis de recollida de residus gestionats mitjançant la plataforma SIGMA, evitant confusions, reduint incidències d'ús i facilitant l'adaptació al nou model de recollida. L'existència de diferents tecnologies d'identificació podria generar una experiència d'usuari desigual i dificultar la utilització correcta del servei.

De la mateixa manera, la utilització d'una única plataforma tecnològica facilita les tasques dels operaris municipals i del personal encarregat de la gestió del servei, que poden treballar amb un únic entorn de control, explotació de dades, configuració d'usuaris, seguiment d'incidències i manteniment. Aquesta homogeneïtzació tecnològica redueix el risc d'errors, simplifica la formació del personal i permet una gestió més eficient del servei públic. D’altra banda facilitarà també a futur la implantació de sistemes de taxa justa.

En conseqüència, la necessitat d'utilitzar el sistema SIGMA d'ID&A respon a la necessitat objectiva de garantir la continuïtat del sistema de gestió existent, la uniformitat dels procediments d'identificació dels usuaris, la facilitat d'ús per a la ciutadania, l'eficiència operativa del servei i la correcta integració de les noves àrees d’aportació tancades dins de la infraestructura tecnològica que s’implanti a l'Ajuntament.

Addicionalment, la utilització d'una única plataforma tecnològica de gestió dels accessos contribueix a una millor governança de les dades personals associades al servei. La centralització de la informació en l'entorn tecnològic SIGMA d'ID&A evita la necessitat d'implantar sistemes paral·lels, replicar bases de dades o efectuar intercanvis d'informació entre diferents plataformes, reduint la complexitat de la gestió de les dades i els riscos derivats de l'existència de múltiples entorns tecnològics.

Aquesta circumstància permet simplificar la gestió dels permisos d'accés a la informació, reforçar els controls de seguretat, facilitar la traçabilitat dels accessos i minimitzar el nombre d'operadors que intervenen en el tractament de les dades personals dels usuaris del servei.

En aquest sentit, la utilització de la plataforma SIGMA d'ID&A contribueix a una gestió més eficient i segura de la informació associada als accessos i a l'ús de les àrees d’aportació tancades, mantenint la coherència amb la infraestructura tecnològica ja emprada per SAVO, SA, i que s’emprarà a l’Ajuntament.
Les àrees d’aportació tancades objecte del contracte estan formades per estructures metàl·liques galvanitzades, elements constructius permanents, instal·lacions elèctriques i sistemes de control d'accés especialment dissenyats per a l'espai públic.

S’ha optat per la fórmula d’arrendament financer (lísing) amb opció de compra i una durada de vuit anys, atesa la naturalesa dels béns objecte del contracte, els quals constitueixen actius d’inversió de caràcter durador, amb una vida útil estimada elevada i un període d’amortització que s’estén a llarg termini.

 

Aquesta modalitat contractual permet adequar l’esforç financer associat a l’adquisició dels béns al període durant el qual aquests generaran utilitat i prestaran servei a l’Ajuntament, garantint una distribució equilibrada de la càrrega econòmica al llarg de la seva vida útil i evitant la necessitat d’assumir un desemborsament inicial elevat.

 

Així mateix, la finalitat de l’operació és que els béns acabin incorporant-se de manera definitiva al patrimoni municipal, atès el seu ús i utilitat. En aquest sentit, el contracte de lísing incorpora una opció de compra al venciment, la qual permetrà a l’Ajuntament consolidar la propietat dels béns una vegada finalitzat el període d’arrendament. Durant la vigència del contracte, l’Ajuntament anirà adquirint progressivament la titularitat econòmica dels actius mitjançant l’abonament de les quotes periòdiques, de manera que el finançament queda alineat amb el procés d’utilització i amortització efectiva dels béns.

 

La durada de vuit anys es considera adequada i proporcionada, ja que guarda coherència amb la vida útil prevista dels actius finançats, assegura un cost financer assumible i permet optimitzar la gestió dels recursos públics, tot garantint alhora la disponibilitat immediata dels béns necessaris per a la prestació dels serveis municipals i la seva incorporació final al patrimoni de l’Ajuntament en condicions econòmiques eficients.

Clàusula 4. Òrgan de contractació 

1. L’òrgan de contractació són el president i el gerent en virtut de l’Acord del Consell d’Administració de 10 de novembre de 2023, pel qual s’apodera i faculta al president i al gerent per exercir, amb caràcter mancomunat, entre d’altres, la facultat següent: “comprar, vendre i contractar tota classe de béns, serveis i subministraments, fins i tot d’arrendament financer, inclòs el “Leasing”.

2. El domicili social de l’entitat contractant és a Granollers (08401) Camí Ral s/n, telèfon 93 870 87 53, fax 93 860 16 71 i el correu electrònic contractacio@savosa.cat . Aquest correu electrònic únicament es podrà fer servir en els supòsits expressament taxats en aquest Plec duent-se a terme la resta de comunicacions amb l’òrgan de contractació pels mitjans establerts al Capítol IX d’aquest Plec.

Clàusula 5. Règim jurídic

1. SAVO,SA, de conformitat amb l’article 3.3 apartat d) de la LCSP i als efectes de la seva activitat contractual té la consideració de poder adjudicador i, per tant, té reconeguda la capacitat de celebrar aquest contracte.

2. El contracte es regeix pel règim jurídic aplicable als contractes de subministrament. 

3. El contracte que es formalitzi tindrà la naturalesa de contracte privat de subministrament, de conformitat amb els articles 26 i 16 de la LCSP. 

4. La preparació i l’adjudicació d’aquest contracte es regirà per allò que disposa el Títol I del Llibre Tercer de la LCSP.

Pel que fa als efectes i extinció li seran d’aplicació les normes de dret privat i aquelles normes a les que es refereix el paràgraf primer de l’article 319 de la LCSP en matèria mediambiental, social o laboral, de condicions especials d’execució, de modificació del contracte, de cessió i subcontractació, de racionalització tècnica de la contractació; i la causa de resolució del contracte referida a la impossibilitat d’executar la prestació en els termes inicialment pactats, quan no sigui possible modificar el contracte conforme als articles 204 i 205.
5. El contracte l’integren els documents següents:

a) El Plec de clàusules administratives particulars

b) El Plec de prescripcions tècniques 

c) La proposta aportada per l’adjudicatari. 
6. A més dels drets i les obligacions que emanen dels documents relacionats abans per a cadascuna de les parts, constitueixen la llei d’aquest contracte:
a) La Directiva 2014/24/UE del Parlament Europeu i del Consell, de 26 de febrer de 2014, sobre contractació pública i per la que es deroga la Directiva 2004/18/CE

b) La Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 
c) La Llei 7/1985, de 2 d’abril, reguladora de les bases del règim local

d) El Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril

e) El Decret llei 3/2016, de 31 de maig, de mesures urgents en matèria de contractació pública
f) El Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre (en endavant RGLCAP)
g) El Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic
h) La Llei orgànica 3/2018, de 5 de desembre, de protecció de dades personals i garantia dels drets digitals

i) El Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques en allò que respecta al tractament de dades personals i a la lliure circulació d’aquestes dades i pel que es deroga la Directiva 95/46/CE

j) El Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, aprovat pel Reial decret 1720/2007, de 21 de desembre
k) La Llei 1/1998, de 7 de gener, de política lingüística i les normes que la desenvolupen
l) Les altres normes i les decisions de dret comunitari europeu que s’hi hagin d’aplicar directament sense necessitat de transposició, normes internes de dret públic i de dret privat, així com normes i instruccions tècniques que calgui aplicar-hi 

m) Totes aquelles normes que per qualsevol concepte s’hi hagin d’aplicar 
7. Aquest contracte s’executa a risc i ventura del contractista, d’acord amb aquest Plec i el Plec de prescripcions tècniques.

8. El desconeixement per part de l’adjudicatari de les condicions establertes en aquest Plec i de qualsevol altre document que pugui tenir aplicació en l'execució de la cosa pactada, no els eximirà del seu compliment.

Clàusula 6. Valor estimat 

Per a escollir el procediment de licitació aplicable al contracte i la publicitat a la qual s’ha de sotmetre, s’ha tingut en compte el valor estimat del contracte.

Pel càlcul del valor estimat del contracte s’ha tingut en compte l’import, IVA exclòs, que consta en l’estudi de costos. En l’estudi esmentat  s’analitzen  les despeses directes i les indirectes.
Tenint en compte tot això, el valor estimat del contracte es xifra en les quantitats, IVA exclòs, següents:

	CONCEPTES
	IMPORT 
(IVA exclòs)

	Pressupost durada inicial del contracte 
	         1.701.356,63 € 

	Possibilitat modificació contracte
	            340.271,33 € 

	Total del valor estimat del contracte
	       2.041.627,96 € 


Clàusula 7. Pressupost base i preu del contracte
1. Pressupost base de licitació:

El pressupost base de licitació és de 2.058.641,52 €, IVA inclòs, desglossat de la següent manera:

	Concepte
	IMPORT

	Costos directes
	             1.378.098,87 € 

	Costos indirectes 
	                323.257,76 € 

	Pressupost base, IVA exclòs
	             1.701.356,63 € 

	IVA (21%)
	357.284,89 €

	Pressupost base, IVA inclòs
	2.058.641,52 €


2. Preus màxims

1. Els preus unitaris màxims, millorables a la baixa, IVA exclòs, són els següents:
	Àrea
	Quota arrendament financer, 

IVA exclòs (A)
	Quota manteniment, 

IVA exclòs (B)
	Quota total, IVA exclòs (A+B)
	Quota opció compra final, 

IVA exclòs

	C01
	967,18 €
	                               82,36 € 
	                         1.049,54 € 
	               975,97 € 

	C02
	526,28 €
	                               63,05 € 
	                              589,33 € 
	               531,06 € 

	C03
	504,62 €
	                               62,10 € 
	                              566,72 € 
	               509,21 € 

	C04
	567,57 €
	                               64,86 € 
	                              632,43 € 
	               572,73 € 

	C05
	522,23 €
	                               62,87 € 
	                              585,10 € 
	               526,98 € 

	C06
	544,07 €
	                               63,83 € 
	                              607,90 € 
	               549,01 € 

	C07
	586,44 €
	                               65,69 € 
	                              652,13 € 
	               591,77 € 

	C08
	555,50 €
	                               64,33 € 
	                              619,83 € 
	               560,55 € 

	C09
	555,50 €
	                               64,33 € 
	                              619,83 € 
	               560,55 € 

	C10
	578,14 €
	                               65,32 € 
	                              643,46 € 
	               583,40 € 

	C11
	551,57 €
	                               64,16 € 
	                              615,73 € 
	               556,58 € 

	C12
	566,37 €
	                               64,81 € 
	                              631,18 € 
	               571,52 € 

	C13
	556,16 €
	                               64,36 € 
	                              620,52 € 
	               561,22 € 

	C14
	532,02 €
	                               63,30 € 
	                              595,32 € 
	               536,85 € 

	C15
	531,47 €
	                               63,28 € 
	                              594,75 € 
	               536,30 € 

	C16
	531,47 €
	                               63,28 € 
	                              594,75 € 
	               536,30 € 

	C17
	523,59 €
	                               62,93 € 
	                              586,52 € 
	               528,35 € 

	C18
	491,56 €
	                               61,53 € 
	                              553,09 € 
	               496,03 € 

	C19
	574,99 €
	                               65,18 € 
	                              640,17 € 
	               580,22 € 

	C20
	539,15 €
	                               63,61 € 
	                              602,76 € 
	               544,05 € 

	C21
	550,16 €
	                               64,10 € 
	                              614,26 € 
	               555,17 € 

	C22
	566,08 €
	                               64,79 € 
	                              630,87 € 
	               571,23 € 

	C23
	589,83 €
	                               65,83 € 
	                              655,66 € 
	               595,19 € 

	C24
	556,19 €
	                               64,36 € 
	                              620,55 € 
	               561,25 € 

	C25
	557,06 €
	                               64,40 € 
	                              621,46 € 
	               562,13 € 

	C26
	516,61 €
	                               62,63 € 
	                              579,24 € 
	               521,30 € 

	C27
	547,21 €
	                               63,97 € 
	                              611,18 € 
	               552,18 € 

	C28
	558,21 €
	                               64,45 € 
	                              622,66 € 
	               563,29 € 


L’operació ha de complir amb el principi de prudència financera d’acord amb la Resolució de 4 de juliol de 2017, de la Secretaria General del Tresor i Política Financera, per la qual es defineix el principi de prudència financera aplicable a les operacions d'endeutament i derivats de les comunitats autònomes i entitats locals (en aquest cas no es compleix amb les condicions d’elegibilitat).  

2. Els preus màxims comprenen la totalitat del contracte. En aquest sentit, els preus consignats són indiscutibles, no admeten cap prova d’insuficiència i, amb caràcter enunciatiu, porten implícit:

a) Les despeses generals i el benefici industrial

b) L’import dels treballs accessoris o auxiliars

c) Les despeses corresponents al control de qualitat

d) Les despeses de licitació i formalització del contracte

e) La imposició fiscal derivada del contracte i de l’activitat del contractista en la seva execució

f) L’import de les càrregues laborals de tot tipus

g) Els impostos, visats, taxes o despeses de qualsevol ordre corresponents a la sol·licitud i obtenció de permisos i llicències necessaris per a l’execució del contracte

3. Preu del contracte

Els preus del contracte seran aquells que en resultin de l’adjudicació del mateix a partir de la millora a la baixa dels preus màxims establerts a l’apartat anterior. En el preu del contracte es consideraran inclosos els tributs, taxes i cànons de qualsevol naturalesa que siguin d’aplicació així com les despeses que s’originin per a l’adjudicatari com a conseqüència del compliment den les obligacions previstes als Plecs que regeixen aquest contracte.

Clàusula 8. Finançament i existència de crèdit
El contracte es finança a càrrec de les aplicacions pressupostàries 300 16212 68190000, 300 16212 62230009 i 300 16212 66230005 del Pressupost general d’ingressos i despeses per a l’exercici de 2026 i les que corresponguin per a la resta d’anys de contracte.
Clàusula 9. 
Despeses de publicitat

No es preveuen.

Clàusula 10. Durada

1. El contracte entra en vigor l’endemà de la seva formalització.
La durada per a cada lliurament és de vuit anys comptadors a partir de la signatura de cada acta de recepció de les àrees d’aportació tancades.

2. No es preveuen pròrrogues al contracte.
La durada del contracte s’ha establert tenint en compte la fórmula d'arrendament financer amb opció de compra, així com per tractar-se de béns d'inversió amb una vida útil elevada i una amortització a llarg termini.

Les àrees d’aportació tancades objecte del contracte estan formades per estructures metàl·liques galvanitzades, elements constructius permanents, instal·lacions elèctriques i sistemes de control d'accés especialment dissenyats per a l'espai públic, amb una vida útil prevista superior al termini contractual.

La durada de vuit anys permet distribuir el cost d'implantació de la infraestructura durant un període coherent amb la seva utilització efectiva, reduint l'impacte pressupostari anual i garantint al mateix temps la inclusió del manteniment preventiu i correctiu durant tota la vigència del contracte.

Addicionalment, la naturalesa tecnològica dels sistemes de control d'accés i la necessitat de garantir-ne l'operativitat recomanen disposar d'un únic responsable durant un període suficientment ampli que asseguri la disponibilitat dels recanvis, les actualitzacions i la resolució d'incidències.

CAPÍTOL II. PROCEDIMENT DE SELECCIÓ 

Clàusula 11. Procediment de licitació 

1. El contracte s’adjudica pel procediment obert, d’acord amb l’article 156 i ss de la LCSP.
2. La licitació s’anunciarà en el Diari Oficial de la Unió Europea i en el perfil de contractant de SAVO,SA, l’enllaç del qual és: 
https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&.

3. SAVO,SA, es reserva el dret a declarar deserta la licitació quan no s’hagi presentat cap proposició que sigui admissible d’acord amb els criteris previstos en aquest Plec.
4. Els licitadors que no acreditin els requisits mínims que es fixen en la clàusula següent quedaran exclosos de la licitació.

Clàusula 12. Capacitat, requisits i condicions per a participar

1. Només poden contractar amb el sector públic les persones naturals o jurídiques, espanyoles o estrangeres, que compleixin amb els requisits següents:

a) Tinguin personalitat jurídica i plena capacitat d’obrar, d’acord amb el previst per l’article 65 de la LCSP.

b) No estiguin incurses en alguna prohibició de contractar de les previstes a l’article 71 de la LCSP.

c) Acreditin la solvència econòmica o financera i tècnica i professional, d’acord amb els criteris previstos en aquest Plec.

d) Disposin de l’habilitació empresarial exigida en aquest Plec, si escau.

A més, quan es tracti de persones jurídiques, l’objecte social d’aquestes ha de contenir les activitats relacionades amb l’objecte del contracte previstes a la clàusula 1 d’aquest Plec i al Plec de prescripcions tècniques. 

L’incompliment d’aquest extrem constitueix una causa d’exclusió d’acord amb l’article 66 de la LCSP.

2. La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si escau, en el corresponent registre oficial. També cal aportar el CIF de l’empresa.

En el cas d’empresaris persones físiques la capacitat d’obrar s’acredita amb la presentació del CIF.

En relació amb les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar la capacitat d’obrar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen a l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada de valor estimat igual o superior a 216.000,00 euros.
3. En tot cas, els documents atributius de les facultats de representació o apoderament han de ser suficients en dret per a poder concórrer a la licitació en nom de l’entitat que es representi.

4. D’acord amb els termes previstos a l’article 69 de la LCSP, els empresaris podran presentar-se agrupats amb caràcter temporal sense que sigui necessari que es formalitzin fins que no se’ls hagi adjudicat el contracte. Aquestes empreses queden obligades solidàriament davant de l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa. En cas de resultar adjudicatàries, hauran d’acreditar la seva constitució davant de l’òrgan de contractació.

5. En relació amb l’obligació de no trobar-se incurs en cap prohibició de contractar l’empresari ho pot acreditar a través de qualsevol dels mitjans exposats a l’article 85 de la LCSP. 

6. L’empresari ha de disposar de l’habilitació empresarial o professional següent:

No aplica habilitació professional.
7. La solvència tècnica i professional i econòmica i financera a acreditar és la següent:

a) Criteris de solvència tècnica: 

La solvència tècnica s’ha d’acreditar per algun dels mitjans següents:

Condició de solvència tècnica i professional primera:

Experiència en la realització de serveis del mateix tipus o naturalesa al que correspon l’objecte del contracte en el període corresponent als tres últims anys naturals a la data final de presentació d’ofertes

Mitjans d’acreditació de la condició única de solvència tècnica i professional primera:

Una declaració responsable amb la relació dels principals subministraments efectuats durant els tres últims anys, corresponents al mateix tipus o naturalesa al que correspon l’objecte del contracte, indicant l’import, les dates, i el destinatari públic o privat.
En cas que així li ho requereixi SAVO, SA, el licitador també haurà d’aportar els certificats emesos o visats per l’òrgan competent, quan el destinatari sigui una entitat del sector públic; i quan el destinatari sigui un subjecte privat, una declaració de l’empresari acompanyada dels documents de què disposi els quals acreditin la realització de la prestació.

Requisit d’admissió de la condició única de solvència tècnica i professional primera:

Acreditar que l’import anual acumulat en l’any de major execució és igual o superior  150.000,00 €, IVA exclòs.
O bé,

Condició de solvència tècnica i professional segona:

Mostres, descripcions i fotografies dels vehicles i maquinària que s’han de subministrar.

Mitjans d’acreditació de la condició de solvència tècnica i professional segona:

Aportació de fitxes tècniques, descripcions i fotografies dels béns a subministrar, l’autenticitat de les quals pugui certificar-se a petició de la entitat contractant.
Requisit d’admissió de la condició de solvència tècnica i professional segona:

Aportació de documentació que permeti revisar la coherència entre la solució proposada i els requeriments del PPT així com de les millores de l’oferta del contractista si s’escau. En cas de ser catàlegs comercials, el contractista haurà d’indicar la informació corresponent a l’oferta.

b) Criteri de solvència econòmica i financera única: 

Condició de solvència econòmica i financera única: 

Volum anual de negocis en els tres últims anys disponibles en funció de les dates de constitució o d’inici d’activitats de l’empresari i de presentació de les ofertes.  

Mitjans d’acreditació de la condició de solvència: 

Per acreditar aquest requisit cal aportar la documentació que tot seguit s’especifica en funció del tipus d’empresari:

A) Persona jurídica inscrita en el Registre Mercantil:

Els comptes anuals disponibles aprovats i dipositats en el Registre Mercantil referits al millor exercici dins dels tres últims disponibles en funció de les dates de constitució o d’inici d’activitats de l’empresari i de presentació de les ofertes.

Nogensmenys, els empresaris que per la seva data de constitució encara no tinguin comptes anuals aprovats i dipositats en el Registre Mercantil, per acreditar el seu volum anual de negocis han d’aportar la liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any, referits tots ells a l’últim any disponible.

B) Persona jurídica inscrita en un registre oficial que no sigui el Registre Mercantil:

Els comptes anuals disponibles, aprovats i dipositats en el registre oficial en què hagi d’estar inscrit, referits al millor exercici dins dels tres últims disponibles en funció de les dates de constitució o d’inici d’activitats de l’empresari.

Nogensmenys, els empresaris que per la seva data de constitució encara no tinguin comptes anuals aprovats i dipositats en el registre oficial en que hagi d’estar inscrit per acreditar el seu volum anual de negocis han d’aportar la liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any, referits tots ells a l’últim any disponible.

C) Persona jurídica que no estigui obligada a dipositar els seus comptes en un registre oficial:

La liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any i el model 200 (declaració de l’Impost sobre Societats), referits a un dels tres últims anys disponibles pels quals hagi vençut l’obligació de presentació de la liquidació dels impostos.

D) Empresaris persones físiques:

La liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any i el model 100 (declaració de l’Impost sobre la Renda de les Persones Físiques), referits a un dels tres últims anys disponibles pels quals hagi vençut l’obligació de presentació de la liquidació dels impostos.

Requisit d’admissió de la condició de solvència: 

Acreditar un volum anual de negocis que referit a l’any de més volum de negoci dels tres últims acabats ha de ser almenys d’un import superior a 1.500.000,00 €, IVA exclòs.

8. Els licitadors que hagin participat en l’elaboració de les especificacions tècniques o dels documents preparatoris del contracte o hagin assessorat a l’òrgan de contractació durant la preparació del procediment de licitació, poden participar en la licitació sempre que es garanteixi que la seva participació no falseja la competència.
Clàusula 13. Criteris d’adjudicació i regles de desempat 
1. Els criteris d’adjudicació per a determinar la millor oferta són els següents:
CRITERIS AUTOMÀTICS. Fins a 80,00 punts.

CRITERI 1. L’oferta econòmica. Fins a 35,00 punts.

Es considera com a oferta econòmica la suma de la totalitat de la quota mensual oferta de les diferents àrees d’aportació tancades multiplicada per les 96 quotes i sumant la opció de compra final.

Es valorarà segons la fórmula de valoració de l’oferta econòmica següent:

CRITERI 2. Reducció del termini màxim d’instal·lació. Fins a 15,00 punts.
Es valorarà la reducció del termini màxim d’instal·lació de les 28 àrees d’aportació tancades respecte del termini màxim de 4 mesos previst al PPT. Els terminis oferts tindran caràcter contractual i el seu incompliment podrà donar lloc a l’aplicació de les penalitats previstes al PCAP.
La valoració es farà d’acord amb el següent:

	Reducció oferta
	Punts

	Sense reducció
	0,00

	Reducció de 2 setmanes (termini de 3 mesos i mig)
	5,00

	Reducció de 3 setmanes (termini de 3 mesos i 1 setmana)
	7,00

	Reducció d’1 mes o més (termini de 3 mesos o menys)
	15,00


L’acreditació serà mitjançant declaració responsable.
CRITERI 3. Ampliació del termini de garantia. Fins a 10,00 punts.
En el PPT s’exigeix una garantia mínima de 2 anys per a estructures i tancaments, portes i elements mecànics, connexions elèctriques i enllumenat. Els terminis oferts tindran caràcter contractual i el seu incompliment podrà donar lloc a l’aplicació de les penalitats previstes al PCAP.
Es valorarà l’ampliació del període mínim de garantia establert al PPT per a tots els elements objecte del contracte. L’ampliació oferta haurà d’incloure, com a mínim, les estructures, tancaments, portes, elements mecànics, connexions elèctriques i enllumenat.

La valoració es farà d’acord amb el següent:
	Ampliació de garantia oferta
	Punts

	Sense ampliació
	0,00

	1 any addicional (garantia de 3 anys)
	3,00

	2 anys addicionals (garantia de 4 anys)
	6,00

	3 anys addicionals (garantia de 5 anys)
	10,00


L’acreditació serà mitjançant declaració responsable.
CRITERI 4. Incloure manteniment correctiu degut a vandalisme. Fins a 10,00 punts.
Es valorarà de la següent manera.:

	Manteniment correctiu per vandalisme
	Punts

	No s’inclou
	0,00

	Fins a un 2% de les reparacions trimestrals en aquest concepte
	3,00

	Fins a un 5% de les reparacions trimestrals en aquest concepte
	6,00

	Fins a un 10% de les reparacions trimestrals en aquest concepte
	10,00


L’acreditació serà mitjançant declaració responsable.
CRITERI 5. Millora dels temps de resposta del manteniment correctiu. Fins a 5,00 punts.
El PPT preveu uns temps de resposta màxim de 5 dies laborables per a incidències lleus.

Es valorarà la reducció dels temps màxims de resposta del manteniment correctiu respecte dels previstos al PPT. Els terminis oferts tindran caràcter contractual i el seu incompliment podrà donar lloc a l’aplicació de les penalitats previstes al PCAP.

La valoració es farà d’acord amb el següent:

	Temps de resposta del manteniment correctiu
	Punts

	Sense millora
	0,00

	Incidències lleus en termini ≤ 3 dies laborables
	2,00

	Incidències lleus en termini ≤ 2 dies laborables
	5,00


L’acreditació serà mitjançant declaració responsable.
CRITERI 6. Compromís ambiental per a la reducció de les emissions. Fins a 5,00 punts. 

El Consorci vol prioritzar l’ús de vehicles més eficients energèticament en els contractes. Es valorarà el compromís d'utilitzar de manera habitual, per a l'execució de les tasques de manteniment preventiu i correctiu objecte del contracte, vehicles híbrids o elèctrics.

La valoració es farà d’acord amb el següent:

	Vehicles utilitzats en el manteniment de les àrees
	Punts

	Ús de vehicles híbrids
	2,00

	Ús de vehicles elèctrics
	5,00


L’assignació de la puntuació corresponent es farà seguit els següents criteris:

i. S’assignarà la puntuació màxima corresponent al licitador que acrediti mitjançant declaració de responsable que disposarà d’un vehicle eficient energèticament per al servei en funció de si aquest és híbrid o elèctric.

ii. S’assignaran 0 punts als licitadors que no disposin de vehicle eficient energèticament per al servei.

L’acreditació serà mitjançant declaració responsable i, a requeriment del Consorci, mitjançant la documentació acreditativa dels vehicles assignats al contracte.

CRITERIS SUBJECTES A JUDICI DE VALOR. Fins a 20,00 punts.

La puntuació de cada criteri subjecte a judici de valor s'assignarà atenent el grau d'adequació, detall, coherència i qualitat tècnica de la proposta presentada.
CRITERI 7. Qualitat tècnica de la solució constructiva i adaptació als emplaçaments. Fins a 10,00 punts.
El PPT exigeix que les àrees d’aportació tancades disposin d’una estructura robusta, materials resistents a la corrosió, humitat i actes vandàlics, tancament vertical amb llistons de plàstic reciclat, coberta, ventilació natural, adaptació al relleu, integració paisatgística i recollida d’aigües pluvials. 
Es valorarà:

· La qualitat, solidesa i durabilitat de la solució constructiva proposada.

· L’adequació dels materials a l’ús intensiu en via pública.

· Les solucions per facilitar el manteniment, la ventilació, la neteja i l’evacuació d’aigües.

CRITERI 8. Pla d’execució de l’obra civil, instal·lació i posada en servei. Fins a 5,00 punts

El PPT inclou actuacions d’obra civil com preparació del terreny, fonamentació i ancoratge, pavimentació en formigó o similar, execució de pendents, adequació de rampes, murs perimetrals i senyalització temporal i final d’obra. 
Es valorarà:

· La metodologia de replanteig, preparació del terreny i execució.

· La minimització d’afectacions a la via pública i a la ciutadania.

· La coordinació dels treballs d’obra civil, instal·lació elèctrica, muntatge i posada en servei.

· La proposta de recepció individualitzada de cada àrea.
CRITERI 9. Pla de manteniment preventiu i correctiu. Fins a 5,00 punts

El PPT estableix que el contractista és responsable del manteniment preventiu i correctiu de totes les instal·lacions. També preveu que el manteniment inclogui els elements vinculats al sistema de control d’accés SIGMA d’ID&A, com lectors, sistemes de bloqueig, cablejat, fonts d’alimentació, comunicacions i altres elements necessaris per al funcionament. 
Es valorarà:

· L’organització del servei de manteniment.

· Els recursos assignats.

· El protocol d’actuació davant incidències estructurals, elèctriques i tecnològiques.

· La coordinació amb SAVO, SA, i amb el responsable de la plataforma SIGMA.

2. L’empat entre diverses ofertes, un cop aplicats els criteris d’adjudicació, es resoldrà mitjançant l’aplicació per ordre decreixent dels següents criteris socials referits al moment de finalitzar el termini de presentació d’ofertes: 

a) Major percentatge de treballadors amb discapacitat o en situació d’exclusió social a la  plantilla de cadascun dels licitadors, primant, en cas d’igualtat, el major número de treballadors fixos amb discapacitat a la plantilla o el major nombre de persones treballadores inclusives en la plantilla.

La proposició presentada que tingui el major percentatge de treballadors amb discapacitat fixos integrats en la seva plantilla, tenint en compte:

-Per aquelles empreses que els sigui obligatori per normativa tenir un percentatge de treballadors amb discapacitat integrats a la plantilla (+50 treballadors), es tindrà en compte aquella empresa licitadora que tingui el percentatge més alt que el que li correspon per normativa (RDL 1/2013, de 29 de novembre, que aprova el Text refós de la Llei general de drets de les persones amb discapacitat i de la seva inclusió social).

Si les empreses no compleixen aquesta normativa essent obligatori el seu compliment, serà motiu d’exclusió del procediment de licitació.

-Per aquelles empreses que no els sigui obligatori per normativa tenir un percentatge de treballadors amb discapacitat integrats a la plantilla (-50 treballadors), es tindrà en compte el percentatge que li correspongui en funció del número de treballadors total que tingui l’empresa en relació amb els treballadors amb discapacitat.

b) Menor percentatge de contractes temporals en plantilla de cadascuna de les empreses.

c) Major percentatge de dones ocupades en la plantilla de cadascun dels licitadors.

d) El sorteig, en cas que l’aplicació dels anteriors criteris no hagués donat lloc al desempat.

A tal efecte, els serveis corresponents de l’òrgan de contractació requeriran la documentació pertinent als empresaris afectats.

Clàusula 14. Oferta anormal o desproporcionada

La determinació de les ofertes que presentin uns valors anormalment baixos s’ha de dur a terme en funció dels límits i els paràmetres objectius establerts a continuació:

a) Si concorre una empresa licitadora, es considera anormalment baixa l’oferta que compleixi els dos criteris següents:

1. Que l’oferta econòmica sigui un 25% més baixa que el pressupost de licitació.

2. Que la puntuació que li correspongui en la resta de criteris d’adjudicació diferents del preu sigui superior al 90% de la puntuació total establerta en el plec de clàusules administratives particulars.

b) Si concorren dues empreses licitadores, es considera anormalment baixa l’oferta que compleixi els dos criteris següents:

1. Que la puntuació que li correspongui en l’oferta econòmica sigui superior en més d’un 20% a la de l’altra oferta.

2. Que la puntuació que li correspongui en la resta de criteris d’adjudicació diferents del preu sigui superior en més d’un 20% a la puntuació més baixa.

c) Si concorren tres o més empreses licitadores, es considera anormalment baixa l’oferta que compleixi els dos criteris següent: 

1. Que la puntuació que li correspongui en l’oferta econòmica sigui superior en més d’un 10% a la mitjana aritmètica de les puntuacions de totes les ofertes econòmiques presentades. 

2. Que la puntuació que li correspongui en la resta de criteris d’adjudicació diferents del preu, sigui superior a la suma de la mitjana aritmètica de les puntuacions de les ofertes i la desviació mitjana d’aquestes puntuacions. 

Per calcular la desviació mitjana de les puntuacions s’obtindrà, per a cada oferta, el valor absolut de la diferència entre la seva puntuació i la mitjana aritmètica de les puntuacions de totes les ofertes. La desviació mitjana de les puntuacions és igual a la mitjana aritmètica d’aquests valors absoluts. 

Clàusula 15. Documentació de les proposicions 
1. Les propostes constaran de 3 sobres. La documentació que han de presentar els licitadors és la següent:

SOBRE NÚMERO 1: DOCUMENTACIÓ ADMINISTRATIVA

1. El document europeu únic de contractació (DEUC). Els licitadors han de presentar el DEUC, d’acord amb el model publicat al perfil del contractant, mitjançant el qual declaren el següent:

a) Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC.

b) Que compleix els requisits de solvència econòmica i financera i tècnica i professional de conformitat amb els mínims exigits en aquest Plec.

c) Que no està incursa en cap prohibició de contractar.

d) Que compleix la resta de requisits que s’estableixen en aquest Plec i que es poden acreditar mitjançant el DEUC.

Els licitadors han d’emplenar les parts del DEUC que s’assenyalen a continuació:

1. Part I. Cal emplenar aquesta part seguint les indicacions que preveu el  formulari a partir de la informació facilitada en l’anunci publicat en el DOUE.

2. Part II. S’ha d’emplenar la informació corresponent a la totalitat de les seccions que s’hi contenen (A, B, C i D).

Observacions:

· En relació amb l’apartat relatiu a “persona o persones de contacte” de la Part II.A del DEUC, s’hi ha d’incloure la designació del nom i cognoms i NIF de la persona autoritzada per accedir a les notificacions electròniques, així com l’adreça de correu electrònic i addicionalment el número de telèfon mòbil on rebre els avisos de les notificacions. 

· Els licitadors han d’indicar en l’apartat corresponent a “Informació sobre els representants de l’operador econòmic” de la Part II.B del DEUC, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresari per presentar l’oferta.
· Els licitadors han d’indiciar en l’apartat relatiu a “Lots” el lot o els lots respecte als quals desitja presentar una oferta. 
3. Part III. S’ha d’emplenar la informació corresponent a les seccions A, B i C.

4. Part IV. Només s’ha d’emplenar la informació referent a la secció A corresponent a la Indicació global relativa a tots els criteris de selecció.

5. Part V. Aquesta part no s’ha d’emplenar.

6. Part VI. S’ha d’emplenar la informació i signar.

En el cas d’empresaris que concorrin a la licitació amb el compromís d’agrupar-se en una unió temporal cadascun ha d’acreditar la seva personalitat, capacitat i solvència i presentar un DEUC per separat. A més del DEUC, han d’aportar un document on consti el compromís de constituir-se formalment en UTE en cas de resultar adjudicatari del contracte.


Els licitadors que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, els licitadors inscrits en el Registre Electrònic d’Empreses Licitadores (RELI) de la Generalitat de Catalunya o en el Registre oficial de licitadors i empreses classificades del sector públic (ROLECSP) només estan obligades a indicar en el DEUC la informació que no figuri inscrita en aquests registres o que no hi consti vigent o actualitzada. En tot cas, aquests licitadors han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents.


La documentació justificativa del compliment dels requisits exigits en aquest Plec el compliment dels quals s’ha indicat en el DEUC, l’ha d’aportar el licitador que millor oferta faci abans de rebre l’adjudicació del contracte.


No obstant això, l’òrgan de contractació o la Mesa de contractació podran demanar als licitadors que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. Tanmateix, els licitadors inscrits al RELI, al ROLECSP o que figurin en una base de dades nacional d’un Estat membre de la Unió Europea d’accés gratuït,  no estan obligats a presentar els documents justificatius o altra prova documental de les dades inscrites en aquests registres.


En cas que hi hagi diversos lots, si els requisits de solvència econòmica i financera o tècnica i professional exigits varien d’un lot a un altre, els licitadors que es presentin a diversos lots aportaran un DEUC per cada lot o grup de lots als que s’apliquin els mateixos requisits de solvència.

2. La declaració de submissió a jutjats i tribunals espanyols. Els empresaris estrangers han d’aportar una declaració de submissió als jutjats i tribunals espanyols qualsevol ordre per a totes les incidències que puguin sorgir del contracte, amb renúncia expressa al seu propi fur, d’acord amb el model de l’annex 1.

3. En cas de concórrer integrats com una Unió temporal d’empresaris, la indicació dels noms i circumstàncies dels que la constitueixin i la participació de cadascun d’ells així com el compromís de constituir-se formalment en una UTE en cas de resultar adjudicatàries d’acord amb el model de l’annex 2 d’aquest Plec.

SOBRE NÚMERO 2: DOCUMENTACIÓ TÈCNICA I ECONÒMICA

El licitador ha d’incloure una memòria tècnica que inclogui la documentació informació tècnica necessària per a la valoració dels criteris 7 a 9 i amb els apartats diferents següents:
Alerta. No incloure en aquesta memòria informació referent als criteris de valoració automàtics 1 a 6 que es valoraran al sobre 3.
PART I. Solució tècnica de la solució constructiva i adaptació als emplaçaments. (CRITERI 7) 
· qualitat, solidesa i durabilitat de la solució constructiva proposada.

· Adequació dels materials a l’ús intensiu en via pública.

· Solucions per facilitar el manteniment, la ventilació, la neteja i l’evacuació d’aigües.
PART II. Pla d’execució de l’obra civil, instal·lació i posada en servei (CRITERI 8)
· Metodologia de replanteig, preparació del terreny i execució.

· Minimització d’afectacions a la via pública i a la ciutadania.

· Coordinació dels treballs d’obra civil, instal·lació elèctrica, muntatge i posada en servei.

· Proposta de recepció individualitzada de cada àrea.
PART III. Pla de manteniment preventiu i correctiu (CRITERI 9)

Alerta. No incloure en aquest punt informació referent als criteris de valoració 3, 4, 5 i 6.
· Organització del servei de manteniment.

· Recursos assignats.

· Protocol d’actuació davant incidències estructurals, elèctriques i tecnològiques.

· Coordinació amb SAVO, SA, i amb el responsable de la plataforma SIGMA.
SOBRE NÚMERO 3: DOCUMENTACIÓ TÈCNICA I ECONÒMICA AVALUABLE MITJANÇANT CRITERIS AUTOMÀTICS
1. L’oferta econòmica i tècnica que s’ha de redactar de conformitat amb el model d’oferta següent:

“El/La senyor/a ______amb DNI…, major d’edat i en nom propi (o en representació de… com acredito mitjançant...…) assabentat/da de la convocatòria per procediment obert de Serveis Ambientals del Vallès Oriental, SA, per a l’adjudicació del contracte de subministrament, transport, descàrrega, instal·lació i posada en funcionament de 28 àrees tancades destinades a la recollida selectiva de residus municipals al terme municipal de l’Ametlla del Vallès, mitjançant arrendament financer amb opció de compra, hi prenc part d’acord amb el Plec de clàusules administratives particulars i el Plec de prescripcions i ofereixo el següent:

Oferta econòmica

Ofereixo els preus unitaris, IVA exclòs, següents:
	Àrea
	Preu mensual arrendament, 

IVA exclòs (A)
	Preu mensual interès, 

IVA exclòs (B)
	Preu mensual manteniment, 

IVA exclòs (C)
	Quota mensual, 

IVA exclòs (A+B+C)
	Quota opció compra final, 

IVA exclòs

	C01
	________ €
	________ €
	________ €
	________ €
	________ €

	C02
	________ €
	________ €
	________ €
	________ €
	________ €

	C03
	________ €
	________ €
	________ €
	________ €
	________ €

	C04
	________ €
	________ €
	________ €
	________ €
	________ €

	C05
	________ €
	________ €
	________ €
	________ €
	________ €

	C06
	________ €
	________ €
	________ €
	________ €
	________ €

	C07
	________ €
	________ €
	________ €
	________ €
	________ €

	C08
	________ €
	________ €
	________ €
	________ €
	________ €

	C09
	________ €
	________ €
	________ €
	________ €
	________ €

	C10
	________ €
	________ €
	________ €
	________ €
	________ €

	C11
	________ €
	________ €
	________ €
	________ €
	________ €

	C12
	________ €
	________ €
	________ €
	________ €
	________ €

	C13
	________ €
	________ €
	________ €
	________ €
	________ €

	C14
	________ €
	________ €
	________ €
	________ €
	________ €

	C15
	________ €
	________ €
	________ €
	________ €
	________ €


	C16
	________ €
	________ €
	________ €
	________ €
	________ €

	C17
	________ €
	________ €
	________ €
	________ €
	________ €

	C18
	________ €
	________ €
	________ €
	________ €
	________ €

	C19
	________ €
	________ €
	________ €
	________ €
	________ €

	C20
	________ €
	________ €
	________ €
	________ €
	________ €

	C21
	________ €
	________ €
	________ €
	________ €
	________ €

	C22
	________ €
	________ €
	________ €
	________ €
	________ €

	C23
	________ €
	________ €
	________ €
	________ €
	________ €

	C24
	________ €
	________ €
	________ €
	________ €
	________ €

	C25
	________ €
	________ €
	________ €
	________ €
	________ €

	C26
	________ €
	________ €
	________ €
	________ €
	________ €

	C27
	________ €
	________ €
	________ €
	________ €
	________ €

	C28
	________ €
	________ €
	________ €
	________ €
	________ €


Respecte d’aquests preus, declaro que l’IVA aplicable és del ___ %.

Oferta tècnica

A. Ofereixo una reducció del termini màxim d’instal·lació de:
	Marqueu amb una X l’opció que s’ofereix
	Reducció oferta

	□
	Sense reducció

	□
	Reducció de 2 setmanes (termini de 3 mesos i mig)

	□
	Reducció de 3 setmanes (termini de 3 mesos i 1 setmana)

	□
	Reducció d’1 mes o més (termini de 3 mesos o menys)


B. Ofereixo una ampliació del termini de garantia següent:
	Marqueu amb una X l’opció que s’ofereix
	Ampliació de garantia oferta

	□
	Sense ampliació

	□
	1 any addicional (garantia de 3 anys)

	□
	2 anys addicionals (garantia de 4 anys)

	□
	3 anys addicionals (garantia de 5 anys)


C. Ofereixo inclòs al contracte el següent percentatge de manteniment correctiu degut a vandalisme:

	Marqueu amb una X l’opció que s’ofereix
	Manteniment correctiu inclòs al contracte

	□
	No s’inclou

	□
	Fins a un 2% de les reparacions trimestrals en aquest concepte

	□
	Fins a un 5% de les reparacions trimestrals en aquest concepte

	□
	Fins a un 10% de les reparacions trimestrals en aquest concepte


D. Ofereixo una millora dels temps de resposta del manteniment correctiu següent:
	Marqueu amb una X l’opció que s’ofereix
	Temps de resposta del manteniment correctiu

	□
	Sense millora

	□
	Incidències lleus en termini ≤ 3 dies laborables

	□
	Incidències lleus en termini ≤ 2 dies laborables


E. Em comprometo a utilitzar els vehicles ambientalment sostenibles següents:
	Marqueu amb una X l’opció que s’ofereix
	Vehicles utilitzats en el manteniment de les àrees

	□
	Ús de vehicles híbrids

	□
	Ús de vehicles elèctrics

	□
	No utilitzaré cap vehicle híbrid ni elèctric


Signatura del licitador”
2. La documentació que acreditativa dels oferiments proposats en l’oferta presentada pels licitadors d’acord amb el detall que consta en la clàusula 13 del PCAP pel que fa als criteris d’adjudicació i llur acreditació.
3. El llistat complert de les tarifes d’adquisició i reparació de les peces i recanvis que han de regir durant aquest període.
4. La declaració de confidencialitat de la informació continguda en aquest sobre, d’acord amb el model de l’annex 3 d’aquest Plec.
5. La declaració responsable relativa a la intenció o no de subcontractar els servidors o els serveis associats en compliment de l'article 122.2 e) de la LCSP, d'acord amb el model de l'annex 8 d'aquest Plec.

2. Els licitadors han de presentar la documentació abans descrita per mitjans electrònics a través de la plataforma de contractació Sobre Digital habilitada per SAVO, SA, seguint les indicacions especificades a la clàusula 54 d’aquest Plec.
3. L’òrgan de contractació o la Mesa de contractació podran requerir, per tal de comprovar la veracitat de qualsevol de les declaracions i comunicacions, el lliurament d’aquells documents o certificacions que estimi adients.

4. Cada empresa licitadora no pot presentar més d’una proposició i, en cas que el contracte es divideixi en lots, una mateixa empresa licitadora no podrà presentar més  d’una proposició per cada lot al que concorri, sense perjudici de les limitacions de presentació en els lots que s’estableixen, si és el cas, en la clàusula 1 d’aquest Plec. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. L’incompliment d’aquestes previsions dona lloc a la no admissió de cap de les propostes que hagi subscrit.

5. Les proposicions presentades fora del termini de presentació previst en aquest Plec no seran admeses a no ser que s’acrediti que la presentació fora de termini és per raons operatives de la pròpia Plataforma.

6. La documentació que s’ha de presentar en els sobres corresponents ha de ser en format pdf. 
7. Les proposicions presentades han d’estar lliures de virus informàtics i de qualsevol tipus de programa o codi nociu. Així, és obligació dels licitadors passar els documents per antivirus i, en cas d’arribar documents de les seves proposicions amb virus, serà responsabilitat d’ells que l’Administració no pugui accedir al contingut d’aquestes.

En cas que alguna de la documentació presentada pels licitadors estigui malmesa, en blanc o sigui il·legible o estigui afectada per algun virus informàtic, la Mesa de contractació, valorarà, en funció de quina sigui la documentació afectada, les conseqüències jurídiques respecte de la participació d’aquest licitador en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la Mesa podrà acordar l’exclusió del licitador.
8. Els documents que s’han de presentar en els sobres han de ser signats electrònicament. 

9. Les proposicions han de presentar-se en català o en castellà. D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català o castellà.

10. El licitador ha d’assenyalar de manera irrefutable i singular la documentació que designa com a confidencial, en particular si es refereix a secrets tècnics o comercials. Les referències genèriques es tenen per no posades.

Els documents i les dades presentades per les empreses licitadores en els sobres es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altra informació amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial les dades incloses en el DEUC.
La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresari o de les empreses licitadores afectades.

11. Les proposicions són secretes i la presentació d’aquestes presumeix l’acceptació incondicionada pel licitador del contingut de la totalitat d’aquest Plec, el Plec de prescripcions tècniques i la documentació complementària, sense excepció, així com l’autorització a la Mesa de Contractació i a l’òrgan de contractació per consultar les dades que recullen el Registre electrònic d’Empreses Licitadores de la Generalitat de Catalunya o el Registre de licitadors i empreses classificades del sector públic o les llistes oficials d’operadors econòmics d’un Estat membre de la Unió Europea.

12. Els licitadors no adjudicataris podran retirar la documentació presentada continguda al sobre número 1, que fa referència a la documentació administrativa, sempre i quan sigui ferma l’adjudicació. 

En el cas que els licitadors no exerceixin aquest dret en el termini d’un any comptador a partir de la notificació de l’acord d’adjudicació, SAVO, SA, procedirà a la destrucció total de la documentació continguda al sobre, sempre i quan sigui ferm l’acord.

SAVO, SA, conservarà la documentació relativa a la proposta tècnica i econòmica.

Clàusula 16. Garantia provisional

D’acord amb el que disposa l’article 106 del LCSP, no és procedent requerir la constitució d’una garantia provisional per a poder participar en aquest contracte.

Clàusula 17. Termini de presentació de proposicions

1. Les proposicions s’han de presentar a través de la plataforma Sobre Digital no més enllà de la data i hora establertes a l’anunci de licitació.
2. En cas que es produeixi una fallida tècnica que impossibiliti l’ús de la plataforma de contractació electrònica el darrer dia de presentació de les proposicions, SAVO, SA, ampliarà el termini de presentació el temps que consideri imprescindible, modificant el termini de presentació d’ofertes i la data d’obertura dels sobres, cosa que es farà pública en el DOUE i en el perfil del contractant de SAVO, SA, i es comunicarà als empresaris que ja haguessin presentat la seva proposició.

Clàusula 18. 
Informació als interessats

1. Les empreses interessades podran accedir de forma directa, completa i gratuïta als plecs i a l’altra documentació complementària per mitjans electrònics a través del perfil de contractant de SAVO, SA, a partir de la data de publicació de l’anunci de la licitació en el perfil del contractant.

2. Amb una antelació mínima de dotze dies previs al venciment del termini de presentació de proposicions, els licitadors podran plantejar dubtes i sol·licitar aclariments sobre el contingut dels plecs i documentació complementària. 

A tal efecte, les persones interessades en el procediment de licitació podran dirigir-se a l’òrgan de contractació per sol·licitar la informació que requereixin a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat residenciat en el perfil del contractant de SAVO,SA,: https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&
3. Totes les respostes tindran caràcter vinculant i es publicaran en el perfil de contractant no més tard dels sis dies naturals previs a la finalització del termini de presentació de proposicions.

Clàusula 19. 
Mesa de Contractació

1. La Mesa de Contractació està integrada pels membres següents:

Presidència: 
El senyor Àlex Ibáñez, director de l’Àrea d’Operacions, o en la seva absència, la senyora Laia Sunyer, tècnica de l’Àrea de Negoci.

Vocals: 
La senyora Helena Iserte Rovira, cap de Serveis Jurídocs.

La senyora Carolina Martínez, directora de Serveis econòmics, o en la seva absència, la senyora Elena Núñez, tècnica de Serveis econòmics.

El senyor Albert Savín, tècnic de l’Àrea de Negoci, o en la seva absència la senyora Mònica Llorente, tècnica de l’Àrea de Negoci.



Secretari/a:
El senyor Nil Soler, tècnic de licitacions, o en la seva absència, la senyora Maria Gascon, tècnica de licitacions.  
2. La Mesa de Contractació podrà ser assistida pel personal de SAVO, SA, en la condició d’òrgan auxiliar, que farà les tasques que aquesta li sol·liciti.

Clàusula 20. Obertura de les proposicions i qualificació de la documentació

1. Finalitzat el termini de presentació de proposicions, la Mesa de Contractació qualificarà la documentació presentada en el sobre de documentació administrativa en sessió no pública. Si observa defectes esmenables ha de concedir un termini de tres dies hàbils per a què el/s licitador/s ho esmeni/n. Els defectes observats s’han de fer públics en el perfil del contractant de SAVO,SA. 

La Mesa de contractació durà a terme les sol·licituds d’esmena mitjançant el servei e-NOTUM. Els licitadors requerits entregaran la documentació d’esmena a través del registre d’entrada de SAVO, SA.
Una vegada esmenats, si és el cas, els defectes observats en la documentació continguda en el sobre 1, la Mesa de contractació avaluarà i determinarà les empreses admeses a la licitació i les excloses, així com, les causes d’exclusió, si escau.

2. Posteriorment, la Mesa de Contractació procedirà a l’obertura del sobre número 2 i donarà trasllat de la documentació presentada als serveis tècnics de SAVO,SA, per al seu estudi i posterior avaluació.
3. La Mesa podrà sol·licitar i admetre l’aclariment o l’esmena d’errors en la proposició quan siguin de tipus material o formal, no substancials i no impedeixin conèixer el sentit de la proposició. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre licitadors.

Les esmentades sol·licituds es duran a terme de la mateixa forma que s’especifica a l’epígraf 1 d’aquesta clàusula.

4. Abans de formular la proposta d’adjudicació, la Mesa de Contractació pot sol·licitar els informes tècnics que consideri necessaris d’acord amb el que preveu l’article 157.5 de la LCSP.

5. La Mesa de Contractació un cop aplicats els criteris d’adjudicació establerts en aquest Plec classificarà les ofertes presentades per ordre decreixent i identificarà la millor oferta d’acord amb els criteris d’adjudicació.

CAPÍTOL III. ADJUDICACIÓ I FORMALITZACIÓ DEL CONTRACTE
Clàusula 21. Adjudicació del contracte
1. L’òrgan de contractació pot decidir no adjudicar o celebrar el contracte per raons d’interès públic degudament justificades a l’expedient. En aquest cas no podrà promoure una nova licitació del mateix objecte en tant que subsisteixin les raons al·legades per a fonamentar la decisió de no adjudicar o celebrar el contracte.

Així mateix, el l’òrgan de contractació també pot acordar desistir del procediment, desistiment que s’ha de fonamentar en una infracció no esmenable de les normes de preparació del contracte o de les reguladores del procediment d’adjudicació, tot justificant a l’expedient la concurrència de la causa. El desistiment no impedirà l’inici immediat d’un nou procediment de licitació.

En tot cas, la decisió de no adjudicar o celebrar el contracte així com el desistiment del procediment d’adjudicació s’ha d’acordar abans de la formalització del contracte i s’ha de notificar als licitadors i informar en el Diari Oficial de la Unió Europea.
SAVO, SA, ha de compensar els licitadors per les despeses en què incorrin. L’import màxim que SAVO, SA, abonarà per aquest concepte és de 387,95 €, IVA exclòs. En la determinació d’aquest import s’ha tingut en compte la dedicació de 2 hores, a raó de 26,09 euros l’hora, IVA exclòs, en la preparació i enviament de la documentació per part d’una persona encarregada de tasques administratives;  la dedicació de 8, a raó de 34,49 euros l’hora, IVA exclòs, de la feina de redacció, elaboració i proposta del servei així com la dedicació de 1 hora, a raó de 59,85 euros l’hora, del personal directiu responsable de la tasca de supervisió i direcció de la proposta.
Per fer efectiu aquest import els licitadors han de presentar una factura en format electrònic.
2. El contracte s’adjudicarà a favor del licitador que hagi presentat la millor oferta en aplicació dels criteris d’adjudicació previstos en aquest Plec en el termini màxim de dos mesos comptats des de l’endemà de la data d’obertura de les proposicions. 

3. L’adjudicació ha de ser motivada d’acord amb els criteris d’adjudicació que s’han determinat en aquest Plec. 

4. Transcorregut el termini de dos mesos sense acord de SAVO, SA, els licitadors admesos a la licitació tenen dret a retirar la seva proposta.
5. Els serveis tècnics requeriran al licitador que hagi presentat la millor oferta, per què en el termini de 10 dies hàbils comptats des de l’endemà d’aquell en què haguessin rebut el requeriment, presentin la documentació acreditativa següent: 

I.- EMPRESES ESPANYOLES NO INSCRITES EN  EL  REGISTRE ELECTRÒNIC D’EMPRESES LICITADORES DE LA GENERALITAT DE CATALUNYA  (RELI) I/O DE L’ESTAT (ROLECSP).

A) EN EL CAS QUE L’EMPRESARI SIGUI UNA PERSONA JURÍDICA :
1. Escriptura de constitució o de modificació, si s’escau, inscrita en el Registre Mercantil, quan aquest requisit sigui exigible d’acord amb la legislació mercantil que li sigui aplicable. Si no ho és, l’acreditació de la capacitat d’obrar es realitzarà mitjançant l’escriptura o document de constitució, els estatuts o l’acta fundacional, en què constin les normes per les quals es regula la seva activitat, inscrits, si s’escau, al Registre Oficial corresponent.

2. Targeta d’identificació fiscal (CIF).

3. DNI o document d’identificació equivalent del representant de l’empresa.

4. Escriptura pública de poder per contractar amb l’administració atorgada davant notari, en el cas que les facultats i abast de la representació de la persona que signi l'oferta no es desprengui de l'escriptura de constitució o modificació de la societat licitadora. 

Si el licitador és una persona jurídica, aquest poder haurà de figurar inscrit en el Registre Mercantil. Si es tracta d’un poder per acte concret no és necessària la inscripció en el Registre Mercantil, d’acord amb l’article 94.1.5è del seu reglament.

5. Documentació en el cas de concurrència en Unió Temporal d’Empreses (UTE):  tots i cadascun dels empresaris hauran d’acreditar que disposen de la personalitat, capacitat d’obrar i solvència exigides en aquest Plec. 

Per tal de determinar la solvència de la unió temporal, s’acumula l’acreditada per cadascuna de les seves integrants. 

Per acreditar la solvència mitjançant la classificació, totes les empreses que concorrin agrupades en UTE han d’estar classificades i resultarà d’aplicació el règim d’acumulació previst en l’article 52 del RGLCAP.

6. Certificació de la classificació empresarial, si escau, o documentació que acrediti la solvència econòmica i financera i tècnica i professional exigida a la clàusula 12 d’aquest Plec. 

7. Documentació en relació amb les obligacions tributàries:

7.1 Certificat positiu de l’Agència Estatal d’Administració Tributària (AEAT) acreditant que el licitador es troba al corrent d’obligacions tributàries i de la inexistència de deutes de naturalesa tributària amb l’Estat.

7.2 Si el licitador proposat com adjudicatari és subjecte passiu de l’Impost sobre Activitats Econòmiques i està obligat a pagar aquest Impost, ha de presentar el document d’alta de l’impost relatiu a l’exercici corrent en l’epígraf corresponent a l’objecte del contracte o el darrer rebut de l’impost, acompanyat d’una declaració responsable de no haver-se donat de baixa en la matrícula de l’Impost, d’acord amb el model de l’annex 4.
7.3 Si el licitador proposat es troba en algun supòsit d’exempció recollit en l’apartat 1 de l’article 82 del Text refós de la Llei reguladora de les hisendes locals, aportarà una declaració responsable que ha d’especificar el supòsit legal d’exempció i el document de declaració en el cens d’obligats tributaris.

8. Documentació en relació amb les obligacions amb la Seguretat Social: Certificat positiu, emès per la Tresoreria de la Seguretat Social, de trobar-se al corrent en el compliment de les obligacions amb la Seguretat Social.

9. Documentació acreditativa de la constitució de la garantia definitiva. La forma de constituir la garantia definitiva està detallada en la clàusula 22 d’aquest Plec.
10. Declaració responsable d’allotjament de dades d’acord amb el model de l’annex 9 d’aquest Plec.

B)   EN EL CAS QUE SIGUI UNA PERSONA FÍSICA :
1. Document Nacional d’Identitat o document equivalent i acreditació, si és el cas, del nom comercial amb el que opera en el tràfic mercantil.

2.  Els documents requerits en els punts 6, 7, 8, 9 i 10 de la lletra A. 

II.-  EMPRESES ESTRANGERES D’UN ESTAT MEMBRE DE LA UNIÓ EUROPEA.
1. La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

2. Els documents requerits en els punts 3, 4, 5, 6, 7, 8, 9 i 10 de la lletra A.
Els certificats que acreditin la inscripció en llistes oficials d’empresaris autoritzats per contractar que estableixin els Estats membres de la Unió Europea constitueixen una presumpció d’aptitud en relació als requisits de selecció qualitativa que figurin en aquests.

III.-   RESTA D’EMPRESES ESTRANGERES.
1. La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. 

2. Informe de la missió diplomàtica permanent d’Espanya o de la Secretaria d’Estat de Comerç, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC). En altra cas, han d’aportar l’informe de reciprocitat al què fa referència l’article 68 de la LCSP.
3. Els documents exigits en els punts 3, 4, 5, 6, 7, 8, 9 i 10 de la lletra A.
IV.- EMPRESES  INSCRITES  EN  EL  RELI I/O ROLECSP.

Les empreses inscrites en aquests registres, només estan obligades a presentar la documentació següent: 
1. Documents que acreditin la solvència específica exigida a l’empresa en aquest plec, llevat que aquesta es dedueixi amb claredat de les dades que figuren en la inscripció, així com la resta de documents relacionats a la lletra A de l’apartat I, que no constin en el RELI/ROLECSP o que tot i constar-hi no es trobin degudament actualitzats.
2. En cas de concurrència en UTE el que per aquest supòsit s’exigeix en el punt 5 de la lletra A de l’apartat I.
3. Documentació acreditativa de la constitució de la garantia definitiva. La forma de constituir la garantia definitiva està detallada en la clàusula 22 d’aquest Plec.
4. Declaració responsable d’allotjament de dades d’acord amb el model de l’annex 9 d’aquest Plec.

6. El requeriment descrit a l’epígraf anterior s’efectuarà mitjançant notificació electrònica a través de l’e-NOTUM.

L’aportació de documentació es durà a terme a través del registre d’entrada de SAVO, SA.
7. L’òrgan de contractació ha d’adjudicar el contracte en els 5 dies hàbils següents a la recepció de la documentació requerida.

Clàusula 22. Garantia definitiva i termini de garantia

1. El licitador que hagi presentat la millor oferta de conformitat amb els criteris previstos en aquest Plec ha de constituir a disposició de l’òrgan de contractació una garantia d’un 5 per 100 del preu final ofert, exclòs l’IVA, per a cadascun dels lots en el termini esmentat a la clàusula anterior.

2. Les garanties es poden prestar en alguna de les formes següents: 

a) En efectiu o en valors de deute públic amb subjecció, en cada cas, a les condicions establertes reglamentàriament. L’efectiu i els certificats d’immobilització en els valors anotats s’han de dipositar a la Tresoreria del Consorci. 

b) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit i societats de garantia recíproca autoritzats per operar a Espanya, que s’han de dipositar en algun dels establiments esmentats en l’apartat a). 

c) Mitjançant contracte d’assegurança de caució amb una entitat asseguradora autoritzada per a operar en la forma i condicions establertes reglamentàriament. El certificat de l’assegurança s’ha de lliurar en els establiments assenyalats en l’apartat a). 

La garantia s’ha de constituir d’acord amb els models previstos als annexos 5, 6 i 7 d’aquest Plec. En cas de constituir la garantia definitiva en efectiu, s’ha de dur a terme mitjançant transferència bancària al compte corrent de SAVO, SA.
3. En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida en l’apartat 1 i garanteixi solidàriament a totes les empreses integrants de la unió temporal.

4. La garantia definitiva respon dels conceptes definits en l’article 110 de la LCSP. 
5. En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de la reposició esmentada.
6. Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en què es notifiqui a l’empresa l’acord de modificació. A aquests efectes, no es consideraran les variacions de preu que es produeixin com a una conseqüència d’una revisió d’aquest de conformitat amb el que assenyala el capítol relatiu a la revisió de preus en els contractes del sector públic de la LCSP. 
7. Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze dies des de l’execució.
8. En el cas que la garantia no es reposi en els supòsits esmentats en l’apartat anterior, l’Administració pot resoldre el contracte.
9. El termini de garantia és d’un mes des de la finalització del contracte. Si s’acredités l’existència de vicis o defectes en la prestació del servei objecte del contracte, el Consorci té dret a reclamar el preu satisfet o a quedar exempt del pagament de les quanties corresponents, si és el cas.

10. La garantia definitiva constituïda es cancel·larà un cop finalitzada la vigència del contracte, incloses les pròrrogues si és el cas, i transcorregut el termini fixat en l’epígraf anterior d’acord amb les previsions de l’article 111 de la LCSP.

Clàusula 23. Formalització del contracte
1. El contracte és susceptible de recurs especial en matèria de contractació, per la qual cosa, la seva formalització no podrà efectuar-se abans de transcorreguts quinze dies hàbils des de què s’hagi tramès la notificació de d’adjudicació als licitadors.

2. Els serveis dependents de l’òrgan de contractació requeriran l’adjudicatari per a què formalitzi el contracte i l’acord de subencarregat de tractament de les dadesm en el termini no superior a cinc dies comptats des del següent a aquell en què s’hagués rebut el requeriment, un cop transcorregut el termini previst a l’epígraf anterior sense que s’hagués interposat cap recurs que vagi acompanyat de la suspensió de la formalització del contracte.

En aquest mateix termini i abans de l’inici de les prestacions objecte del contracte, l’adjudicatari ha de comunicar per escrit la intenció de celebrar subcontractes, assenyalant la part de la prestació (en aquest sentit es sol·licita indicar el percentatge que representa la subcontractació respecte el total adjudicat) que es pretén subcontractar i la identitat, dades de contacte i representant o representants legals del subcontractista, justificant suficientment l'aptitud d'aquest i la seva experiència, així com acreditant que aquest no està incurs en prohibició de contractar d’acord amb l’article 71.

3. El contracte es formalitzarà en un document, mitjançant signatura electrònica avançada basada en un certificat qualificat o reconegut de signatura electrònica, en llengua catalana i amb un sol efecte. 
No obstant, l’adjudicatari pot sol·licitar que el contracte s’elevi a escriptura pública, cas en el qual les despeses que se’n derivin aniran a càrrec seu.

4. Si el contracte no es formalitza en el termini indicat en aquesta clàusula per causes imputables a l’adjudicatari, SAVO, SA, li exigirà un import corresponent al 3% del pressupost base de licitació, que és farà efectiu en primer lloc contra la garantia definitiva, sense perjudici de l’establert en la lletra b) de l’apartat 2 de l’article 71 de la LCSP.

Si, per contra, el contracte no es formalitza en el termini indicat per causes imputables a l’Administració, s’haurà d’indemnitzar l’adjudicatari corresponents pels danys i perjudicis que la demora els pugui ocasionar.

5. Quan el contracte no s’hagi formalitzat per causes imputables a l’adjudicatari dins del termini indicat, el contracte s’adjudicarà al següent licitador per l’ordre en què haguessin quedat classificades les ofertes, prèvia presentació de la documentació establerta a la clàusula 21 d’aquest Plec.

6. Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

7. El contracte es perfeccionarà amb la seva formalització.
8. L’anunci de formalització del contracte i els corresponents documents que resultin de la formalització es publicaran en el perfil de contractant de SAVO, SA. Així mateix, l’anunci de formalització també es publicarà en el Diari Oficial de la Unió Europea.

9. Un cop formalitzat el contracte es comunicaran al Registre Públic de Contractes de la Generalitat de Catalunya, per a la seva inscripció, les dades d’aquests, i, posteriorment, si escau, les modificacions, les pròrrogues i l’extinció.
CAPÍTOL IV. MODIFICACIÓ DEL CONTRACTE
Clàusula 24. Modificació del contracte
1. El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que preveuen els articles 203 a 207 de la LCSP.

2. Les modificacions del contracte es formalitzaran de conformitat amb el que estableix l’article 153 de la LCSP. 

3. L’anunci de la modificació corresponent es publicarà en el DOUE. Així mateix, també es publicarà en el perfil del contractant, en el termini de 5 dies des de l’aprovació de la modificació, juntament amb les al·legacions del contractista, si escau, i de tots els informes que es sol·licitin amb caràcter previ a l’aprovació de la modificació, inclosos els aportats pel contractista i els emesos per l’òrgan de contractació.  

Clàusula 25. Supòsits de modificació del contracte
1. Modificacions previstes en aquest Plec:
A. Supòsits:

Es preveu la modificació del contracte pel que cas de voler implementar més àrees de les inicialment previstes.

B. Límits i condicions dels supòsits de modificació:

Les modificacions descrites són obligatòries per al contractista i en cap cas poden excedir del 20% del preu inicial del contracte aïlladament o conjuntament.

En cap cas la modificació del contracte podrà suposar l’establiment de nous preus unitaris no previstos en el contracte.

C. Procediment de modificació:

Per tramitar una modificació del contracte caldrà seguir els següents tràmits:

1. Proposta raonada del responsable del contracte, per iniciativa pròpia o a instancia del contractista, integrada pels documents que justifiquin, descriguin i valorin la modificació.

2. Audiència al contractista per un termini de tres dies hàbils.

3. Informe dels Serveis Jurídics.

4. Informe del Departament de Gestió Econòmica relatiu a l’existència de crèdit.

5. Acord d’aprovació de la modificació i de la despesa corresponent.

6. Reajustament de la garantia definitiva, si s’escau.

7. Publicitat de la modificació en el DOUE, si escau, i en el perfil de contractant, que s’ha d’acompanyar en aquest últim mitjà de les al·legacions del contractista i de tots els informes emesos.

8. Publicitat de la modificació en el DOUE, si escau, i en el perfil de contractant, que s’ha d’acompanyar en aquest últim mitjà de les al·legacions del contractista i de tots els informes emesos.

2. Modificacions no previstes:

La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat a l’article 191 de la LCSP i amb les particularitats previstes a l’article 207 de la LCSP.
Aquestes modificacions són obligatòries per als contractistes, excepte que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit del contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.
CAPÍTOL V. DRETS I OBLIGACIONS DE LES PARTS

Clàusula 26. Pagament del preu

La facturació serà amb periodicitat mensual. El pagament de les quotes de l’arrendament financer iniciarà amb cada àrea de manera separada i a partir de la recepció d’aquestes.

El contractista ha de presentar una factura que inclogui desglossats, com a mínim, els conceptes següents: mes de facturació, àrea, preus adjudicats, IVA exclòs.

Per a procedir a cadascun dels pagaments és necessari la prèvia presentació de la corresponent factura electrònica abans del dia 8 de cada mes, la qual ha de ser conformada prèviament pel responsable del contracte de SAVO, SA.

La factura s’ha de presentar a nom de SAVO, SA, mitjançant factura electrònica.

Els codis DIR per tal de poder presentar la facturació electrònica a SAVO, SA, són:

	Oficina Comptable
	Unitat Tamitadora
	Òrgan

Gestor
	Portal

	LA0006141
	LA0006141
	LA0006141
	https://efact.eacat.cat/bustia?emisorId=1617


Els pagaments es faran efectius mitjançant transferència bancària d’acord amb les previsions de l’article 198.4 de la LCSP i, per a tals efectes, cal que el contractista aporti el certificat de la titularitat del compte bancari.

Especialment, el contractista ha considerar el següent:

a) S’han d’emetre factures les quals només poden contenir preus i conceptes inclosos al contracte.

b) Finalitzat el període principal del contracte, en cas d’executar-se les pròrrogues, aquestes hauran d’anar a una factura diferent. En cap cas s’acceptaran factures que incloguin serveis barrejats de la durada inicial del contracte o les possibles pròrrogues. Alhora, les factures corresponents a les pròrrogues han de ser emeses a partir de la data d’inici d’aquestes independentment del dia del mes en què s’iniciï la pròrroga.

c) La factura ha d’incloure el número d’aplicació comptable o les aplicacions pressupostàries indicades per SAVO, SA, en l’adjudicació del contracte, el codi i nom del contracte i la nomenclatura “durada inicial del contracte”, “primera pròrroga”, “segona pròrroga” i subsegüents segons correspongui.

SAVO, SA, retornarà al contractista les factures que incloguin serveis no prestats, que l’import no s’ajusti al preu del pressupost o a les estipulacions d’aquesta clàusula, o que la forma o el contingut no s’ajusti al que prevegi l’ordenament jurídic en cada moment. Aquests supòsits es relacionen amb caràcter exemplificatiu.

Clàusula 27. Revisió de preus

De conformitat amb el que estableix l’article 103 de la LCSP, no procedeix la revisió de preus del contracte.

Clàusula 28. Successió del contractista i cessió del contracte
1. Successió en la persona del contractista:

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provingui el patrimoni, empreses o branques segregades, es responsabilitzin solidàriament de l’execució del contracte.

El contractista ha de comunicar a l’òrgan de contractació la circumstància que s’hagi produït.

En cas que el contractista sigui una UTE, quan tinguin lloc, respecte d’alguna o algunes empreses integrants de la unió temporal, operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigides.

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.

2. Cessió del contracte:

Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents:

a. L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.

b. L’empresa cedent tingui executat almenys un 20 per 100 de l’import de contracte.

Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.

c. L’empresa cessionària tingui capacitat per contractar amb l’Administració, la solvència exigible en funció de la fase d’execució del contracte, i no estigui incursa en una causa de prohibició de contractar.

d. La cessió es formalitzi, entre l’empresa adjudicatària i l’empresa cedent, en escriptura pública.

No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.

L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

Clàusula 29. Obligacions del contractista en la utilització de la llengua catalana 

1. El contractista ha d’emprar el català en les seves relacions amb SAVO, SA, i també en l’execució del contracte. Així mateix, ha d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució d’aquest contracte.

2. En tot cas, el contractista queda subjecta en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. 

Clàusula 30. Confidencialitat i obligacions de l’encarregat del tractament de les dades
Confidencialitat

 

La documentació i informació que resulti del contracte que resulti de l’adjudicació a la qual es tingui accés amb ocasió de la seva execució té caràcter confidencial i no pot ésser objecte de reproducció total o parcial per cap mitjà o suport, ni tractament o edició informàtica, ni transmissió a tercers fora de l’estricte àmbit de l’execució del contracte, fins i tot entre la resta del personal que pugui tenir el contractista.

 

2 Finalitat per a la qual s’encarrega el tractament de dades

 

La finalitat per a la qual s’encarrega el tractament de dades és l’execució del contracte qu s’adjudica.

 

3 Tractament de les dades

 

En relació amb les dades personals a les quals es tingui accés amb ocasió del contracte, els contractistes s’obliguen al compliment de tot allò que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, d’ara endavant RGPD, i a tota la normativa vigent en matèria de protecció de dades sempre que no s’hi oposi.

 

D’acord amb la disposició addicional 25 de la LCSP, el contractista que resulti de l’adjudicació té la consideració d’encarregat de tractament, en els termes de l’article 28 del RGPD. A aquests efectes, el contractista i SAVO, SA, han de signar l’acord d’encàrrec de tractament corresponent que figura com annex 10 d’aquest Plec.

 

En tot cas, el personal del contractista que accedeixi a dades personals, quedarà subjecte al compliment del RGPD i altra normativa en matèria de protecció de dades, en especial al deure de confidencialitat respecte a les dades que hagi pogut conèixer amb motiu de la prestació del servei.

 

El contractista que resulti de l’adjudicació ha de posar en coneixement de l’òrgan de contractació, de forma immediata, qualsevol incidència que es produeixi durant l’execució del contracte que pugui afectar la integritat o la confidencialitat de les dades de caràcter personal tractades per l’ens contractant, la qual ho anotarà al Registre d’incidències.

 

Quan en aquest plec s’exigeixi la comunicació de dades del personal del contractista al SAVO, SA, el contractista que resulti de l’adjudicació serà la responsable d’informar-ne les persones afectades.

Clàusula 31. Drets de propietat intel·lectual i industrial
1. El contractista ha d’obtenir, pel seu compte i càrrec, mitjançant l’abonament als titulars de patents, models i marques de fabricació, els drets de cessió, permisos i autoritzacions per a la utilització dels aparells, equips i maquinari i programari informàtics necessaris per a l’execució de l’objecte del contracte.

2. Serà també responsable de tota classe de reclamacions relatives a la propietat industrial dels aparells, equips i maquinari i programari informàtics utilitzats, i haurà d’indemnitzar SAVO, SA, de tots els danys i perjudicis contractuals que puguin derivar-se per la interposició de reclamacions. També s’haurà de fer càrrec de les derivades de les reclamacions que eventualment puguin dirigir-se contra SAVO, SA.

3. Així mateix, el contractista cedeix a SAVO, SA, els drets de propietat intel·lectual o industrial dels productes que resultin de l’execució d’aquest contracte.

Clàusula 32. Obligacions laborals, socials, fiscals i de protecció del medi ambient
1. El personal que el contractista hagi de contractar per respondre de les obligacions derivades d’aquest contracte dependrà exclusivament d’aquest, sense que en el moment de l’extinció del contracte pugui produir-se en cap cas la consolidació de les persones que hagin realitzat els treballs com a personal de SAVO, SA.

2. El contractista està obligat al compliment de les disposicions vigents en matèria fiscal, laboral, de seguretat social, d’integració social de persones amb discapacitat, de prevenció de riscos laborals i de protecció del medi ambient que s’estableixin tant en la normativa vigent com en els plecs que regeixen aquest contracte, si escau.

3. Concretament, el contractista ha d’estar al corrent de les obligacions tributàries i amb la Seguretat Social durant la vigència d’aquest contracte.

A aquest efecte, l’òrgan de contractació podrà demanar al contractista, abans de realitzar el tràmit de pagament, els justificants acreditatius d’estar al corrent en el pagament de les obligacions tributàries i amb la Seguretat Social, o bé, consultar directament les esmentades dades, si s’escau.

4. L’incompliment de les obligacions d’ordre laboral, social i mediambientals per part del contractista, o la infracció de les disposicions sobre seguretat i higiene en el treball i la normativa sobre protecció de dades, no comporten cap mena de responsabilitat per a SAVO,SA.

Sens perjudici d’això, l’òrgan de contractació podrà requerir el contractista per tal que acrediti documentalment el compliment de les referides obligacions.
Clàusula 33. Obligacions en relació amb la protecció del menor 

No s’estableixen.

Clàusula 34. Subrogació en contractes de treball

1. En el cas que en el Plec de prescripcions tècniques així s’indiqui, el contractista ha de subrogar-se com a ocupador en els contractes de treball que s’hi detallin. En els supòsits en què procedeixi la subrogació s’estarà a allò disposat en el corresponent conveni col·lectiu o acord de negociació col·lectiva d’eficàcia general.
2. El contractista està obligat a mantenir actualitzada la informació relativa a la plantilla vigent durant l’execució del contracte per a posar-la a disposició de l’òrgan de contractació quan li sigui requerida.

3. L’incompliment de les obligacions establertes en aquesta clàusula donarà lloc a l’establiment de les penalitats assenyalades en aquest Plec, si escau.

Clàusula 35. Manteniment de condicions laborals durant l’execució del contracte

1. El contractista ha de garantir a les persones treballadores adscrites a l’execució del contracte i durant tota la vigència, l’aplicació i manteniment estricte de les condicions laborals que estableixi el conveni col·lectiu d’aplicació.

2. El contractista ha de pagar als seus treballadors el salari corresponent, l’import del qual i modalitats ha de ser l’establert en el conveni col·lectiu d’aplicació, així com mantenir aquestes condicions mentre duri l’execució del contracte i les eventuals pròrrogues.

El mateix compromís s’exigirà als empresaris subcontractistes, essent responsabilitat del contractista principal assegurar el seu compliment davant de SAVO,SA.

3. L’incompliment dels compromisos de manteniment de les condicions laborals serà causa de resolució del contracte.

4. Si qui incompleix el compromís és el subcontractista, el contractista, a requeriment de l’òrgan de contractació, resoldrà el subcontracte, sense cap indemnització per al contractista.

Clàusula 36. Obligacions del contractista en els supòsits de subcontractació

1. El contractista pot concertar la realització parcial de la prestació.
2. La celebració dels subcontractes pel contractista estarà sotmesa al compliment dels requisits establerts a l’article 215 de la LCSP.

3. En tot cas, per a la celebració dels subcontractes per part del contractista serà necessari que aquest comuniqui per escrit a l’òrgan de contractació, un cop adjudicat el contracte i no més tard de l’inici de l’execució d’aquest, la intenció de celebrar els subcontractes i:

a) Assenyali la part de la prestació que es pretén subcontractar i la identitat, dades de contacte i representant o representants legals del subcontractista.
b) Justifiqui suficientment l’aptitud d’aquest per executar la part del contracte que realitzi per referència als elements tècnics i humans de què disposa i la seva experiència.
c) Acrediti que no es troba incurs en cap prohibició de contractar d’acord amb les previsions de l’article 71 de la LCSP.
4. El contractista principal ha de notificar per escrit a SAVO,SA, la modificació de la informació esmentada a l’epígraf anterior durant l’execució del contracte principal i tota la informació necessària sobre nous subcontractistes.

5. La infracció de les condicions establertes als epígrafs 3 i 4 d’aquesta clàusula i de les previstes a l’article 215.2 de la LCSP, així com la falta d’acreditació de l’aptitud del subcontractista o de les circumstàncies determinants de la situació d’emergència o de les que fan urgent la subcontractació, pot comportar una de les següents conseqüències:

a) La imposició d’una penalitat de fins al 50 per cent de l’import del subcontracte.

b) En cas de què la part objecte de subcontractació sigui una obligació principal del contracte, la resolució del contracte.
Per graduar aquesta penalitat, a més dels principis de proporcionalitat i justícia material, cal tenir en compte la intencionalitat, la pertorbació del contracte, els danys produïts a SAVO,SA, o a tercers, la quantitat de ciutadans o usuaris afectats, la reincidència, la participació en la comissió i altres factors que concorrin.

El procediment per fer efectiva aquesta penalitat és el descrit a la clàusula 47 d’aquest Plec.

6. El contractista està obligat a abonar als subcontractistes o subministradors el preu pactat en els terminis i condicions que s’inidiquen a l’article 216 de la LCSP.

7. Per facilitar la tasca de comprovació que faci SAVO, SA, dels pagaments realitzats pel contractista als subcontractistes o subministradors, el contractista ha de remetre a SAVO,SA, quan aquest últim li ho sol·liciti, en el termini màxim de 10 dies hàbils:
a) La relació detallada d’aquells subcontractistes o subministradors que participin en el contracte quan es perfeccioni la seva participació.

b) Les condicions de subcontractació o subministrament de cadascun d’ells que estiguin relacionats directament amb el termini de pagament.

c) La justificació del compliment dels pagaments a aquells un cop acabada la prestació dins dels terminis de pagament legalment establerts a l’article 216 de la LCSP i a la Llei 3/2004, de 29 de desembre, per la que s’estableixen mesures de lluita contra la morositat en les operacions comercials en les que sigui d’aplicació.

L’incompliment d’aquestes obligacions, que tenen la consideració de condicions especials d’execució, permet a l’òrgan de contractació la imposició de penalitats de fins al 10 per cent del preu del contracte.
Per graduar aquestes penalitats, a més dels principis de proporcionalitat i justícia material, cal tenir en compte la intencionalitat, la pertorbació del contracte, els danys produïts a SAVO,SA, o a tercers, la quantitat de ciutadans o usuaris afectats, la reincidència, la participació en la comissió i altres factors que concorrin.

El procediment per fer-les efectives és el descrit a la clàusula 47 d’aquest Plec.

Clàusula 37. Obligacions relatives a la gestió de permisos, llicències i autoritzacions

El contractista està obligat, excepte que l’òrgan de contractació decideixi encarregar-se directament i així ho faci saber de forma expressa, a gestionar els permisos, llicències i autoritzacions establertes en les ordenances i en les normes de qualsevol altre organisme públic o privat que siguin necessàries per a l’inici i execució del contracte, sol·licitant de SAVO,SA, els documents que a l’efecte siguin necessaris.
Clàusula 38. Obligacions de transparència

El contractista ha de subministrar a SAVO, SA, previ requeriment i en el termini de 15 dies, tota la informació necessària pel compliment per part de SAVO, SA, de les obligacions de transparència establertes a la Llei 19/2014, de 29 de desembre, de transparència, accés a la informació pública i bon govern.
Clàusula 39. Obligacions del contractista en relació amb l’execució del contracte
1. El contractista ha d’executar el contracte amb estricta subjecció a aquest Plec, al Plec de prescripcions tècniques i a la seva proposta acceptada per SAVO,SA, i ha de complir amb les obligacions següents:

a) Subministrar, instal·lar i posar en funcionament les 28 àrees d’aportació tancades objecte del contracte.

b) Executar les obres civils necessàries per a l’adequació dels espais on s’han d’ubicar les àrees d’aportació tancades.

c) Garantir el manteniment preventiu i correctiu de les instal·lacions durant tota la vigència del contracte, assegurant-ne el correcte funcionament i disponibilitat.

d) Subministrar de la reposició parcial de peces i recanvis malmesos dels béns objecte del contracte.

e) Prestar el servei en règim d’arrendament financer durant un període de 96 mesos, incloent el conjunt de prestacions associades al correcte ús dels equips.

f) Reconèixer una opció de compra final a favor de l’Administració, en les condicions econòmiques i tècniques establertes en el contracte.

g) Procedir a la retirada dels béns un cop finalitzat el contracte, en cas que no s’exerceixi l’opció de compra.

h) Complir amb tota la normativa aplicable en matèria de prevenció de riscos laborals, garantint la seguretat i salut dels treballadors i terceres persones durant l’execució del contracte.

i) Complir amb la normativa tècnica, mediambiental i sectorial aplicable, incloent la correcta gestió de residus, si escau.

j) Assegurar la disponibilitat i operativitat dels sistemes, incloent, la gestió d’incidències, assistència tècnica i temps de resposta mínims.

k) Garantir la formació bàsica del personal usuari o gestor de les àrees d’aportació tancades, si és necessari per al correcte ús del sistema.

l) Disposar de les assegurances obligatòries derivades de l’execució del contracte (responsabilitat civil, danys, etc.).
m) Contractar i mantenir en vigor durant tota la fase d’execució dels contractes basats la pòlissa d’assegurança de responsabilitat civil, per un import mínim d’1.000.000 € amb un límit mínim de víctima de 300.000 €.

n) Disposar de la certificació en l’Esquema Nacional de Seguretat nivell mitjà o alt per part del tecnòleg encarregat del sistema de tancament de les casetes.
2. En tot cas, són obligacions essencials del contracte les següents:

a) Respondre dels salaris impagats als treballadors afectats per la subrogació, si és el cas, així com de les cotitzacions a la Seguretat Social meritades, encara que es resolgui el contracte i els treballadors siguin subrogats a un nou contractista que no assumirà aquestes obligacions en cap cas.

b) Afiliar o donar d’alta en la Seguretat Social, amb caràcter previ a l’inici de la prestació de l’activitat contractada, els treballadors ocupats durant el període d’execució del contracte. Pel cas que hi hagi subcontractació, aquesta obligació es farà extensiva als treballadors del subcontractista.
c) Subministrar, instal·lar i posar en funcionament les àrees d’aportació tancades objecte del contracte, d’acord amb les prescripcions tècniques establertes.

d) Executar les obres civils necessàries per a l’adequació dels espais on s’han d’ubicar les àrees d’aportació tancades.

e) Prestar el servei en règim d’arrendament financer durant un període de 96 mesos.

f) Garantir el manteniment preventiu i correctiu de les instal·lacions durant tota la vigència del contracte.

g) Assegurar la reposició de peces i recanvis essencials per al correcte funcionament dels equips.

h) Garantir la disponibilitat i operativitat de les àrees tancades, assegurant uns nivells mínims de servei.

i) Reconèixer i, si escau, executar l’opció de compra final en les condicions establertes al contracte.

j) Retirar els béns i reposar els espais, en cas que no s’exerceixi l’opció de compra a la finalització del contracte.

3. El desconeixement del contracte en qualsevol dels seus termes, o de les instruccions o normes dictades per SAVO, SA, no eximeix el contractista de l’obligació de complir-lo.

4. El contracte s’executa a risc i ventura del contractista, d’acord amb aquest Plec i el PPT. 

CAPÍTOL VI. EXECUCIÓ DEL CONTRACTE

Clàusula 40. Responsable de contracte i unitat de seguiment

1. La directora de l’Àrea de Negoci és la persona responsable del contracte.

2. La persona responsable del contracte exercirà les funcions següents:

a) Supervisar el compliment per part del contractista de totes les obligacions i condicions contractuals.

b) Coordinar els diferents agents implicats en el contracte.

c) Exigir l'existència dels mitjans i organització necessaris pel lliurament puntual dels subministraments en les dates i períodes acordats.
d) Tramitar les incidències que sorgeixin durant el desenvolupament del contracte.

e) Convocar les reunions que estimi pertinents pel bon desenvolupament del contracte i la seva supervisió, a la qual estarà obligada a assistir la  representació de l'empresa contractista, assistida d'aquells especialistes que tinguin alguna intervenció en l'execució del contracte.

f) Interpretar el plec de prescripcions tècniques i altres condicions tècniques establertes en el contracte o en disposicions oficials.

g) Conformar les factures corresponents al subministrament realitzat i rebut de conformitat amb les condicions estipulades.
h) Informar sobre si el retard en el lliurament dels béns contractats és degut a motius imputables al contractista.

i) Emetre informes d’avaluació de l’execució del contracte amb la periodicitat que s’estableixi. 

j) Proposar les modificacions que convingui introduir en el contracte.

k) Elaborar l’informe a elevar a l’òrgan de contractació on es determini si el retard en l’execució del contracte és degut a motius imputables al contractista. 

l) Elaborar l’informe a elevar a l’òrgan de contractació en relació amb la finalització o pròrroga del contracte. 

m) Elaborar l’informe a elevar a l’òrgan de contractació en relació amb la imposició i quantia de penalitzacions al contractista. 

n) Determinar si els subministraments realitzats pel contractista s’ajusta a les prescripcions establertes i condicions contractuals. En aquest sentit, s’haurà de dur a terme un seguiment de totes i cadascuna de les d’obligacions assumides pel contractista en l’execució del contracte, amb la verificació del seu compliment i amb atenció especial a aquelles que hagin estat determinants per a l’adjudicació al seu favor.

o) Subscriure juntament amb el contractista els documents d’entrega i recepció dels béns subministrats.

p) Informar a la finalització del termini de garantia sobre la procedència de la devolució de la garantia definitiva constituïda pel contractista.

q) Supervisar i verificar periòdicament els documents acreditatius del compliment de les obligacions del contractista en matèria de seguretat social, tributàries, de seguretat i higiene en el treball i vigència de les pòlisses d’assegurances. 

3. Les instruccions donades per la persona responsable del contracte configuren les obligacions d’execució del contracte juntament amb aquest Plec i el Plec de prescripcions tècniques.

4. D’altra banda, es designa l’Àrea de Negoci com la unitat de seguiment encarregada de les funcions d’assistència al responsable del contracte pel que fa al seguiment del contracte.

Clàusula 41. Condicions especials d’execució
S’estableix com a condició especial d’execució, d’acord amb l’article 202 de la LCSP, garantir que el salari de les persones adscrites a l’execució del contracte siguin iguals per a dones i homes en aquelles categories/grups professionals equivalents. 

A efectes de comprovació, el contractista ha de remetre a l’òrgan de contractació, quan aquest ho sol·liciti, una declaració en què constin les dades que permetin comprovar aquest compliment.

L’incompliment d’aquesta té la consideració d’incompliment greu del contracte que pot donar lloc a la imposició de les penalitats previstes al Plec de clàusules administratives particulars.

Clàusula 42. Avaluació de riscos professionals

El contractista en tot cas ha de realitzar la corresponent avaluació de riscos laborals i a més està obligat a posar a disposició del contracte els recursos preventius adequats, conforme a allò que disposa l’article 22 bis del Decret 39/1197, de 17 de gener, pel qual s’aprova el Reglament de serveis de prevenció. En funció de les prestacions contractades, ha d’adequar-se la coordinació d’activitats empresarials que correspongui, conforme al Decret 171/20004, de 30 de gener, pel qual es desenvolupa l’article 24 de la Llei 31/1995, de 8 de novembre, de prevenció de riscos professionals.

Clàusula 43. Suspensió del contracte 
1. De conformitat amb l’article 208 de la LCSP, el contracte podrà ser suspès per acord de SAVO, SA, o perquè el contractista opti per suspendre el seu compliment, en cas de demora en el pagament del preu superior a 4 mesos, comunicant-ho a SAVO, SA, amb un mes d’antelació.
2. En tot cas, SAVO, SA, ha d’estendre l’acta de suspensió corresponent, d’ofici o a sol·licitud del contractista, en la que es consignaran les circumstàncies que l’han motivat i la situació de fet en l’execució del contracte.

L’acta de suspensió, d’acord amb el que preveu l’article 103 del RGLCAP, l’han de signar una persona en representació de l’òrgan de contractació i el contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.

3. SAVO, SA, ha d’abonar al contractista els danys i perjudicis que efectivament se li causin de conformitat amb el que preveu l’article 208.2 de la LCSP. 
L’abonament dels danys i perjudicis a l’empresa farà seguint les regles establertes a l’article 208.2 de la LCSP.
Clàusula 44. 
Responsabilitat del contractista
1. El contractista és responsable durant l'execució de contracte de tots els danys i perjudicis, directes o indirectes, que s’ocasionen a qualsevol persona, propietat o servei, públic o privat, com a conseqüència dels actes, omissions o negligències del personal a càrrec seu, o d'una organització deficient de les accions que s’executen per raó del contracte.

2. És a compte del contractista, de conformitat amb el que disposa l'article 196 del LCSP, l'obligació d'indemnitzar els danys que s'originen a tercers. També és a compte seu indemnitzar els danys que s'originen a SAVO,SA, o al personal que en depèn, per causes iguals i amb excepcions idèntiques que les que assenyala l'article esmentat.
3. El contractista no és responsable dels danys i perjudicis que tenen la seva causa immediata i directa en una ordre específica de SAVO,SA, comunicada per escrit.
4. El contractista no té dret a indemnització causada per pèrdues, avaries o perjudicis ocasionats en els béns abans de lliurar-los en els termes fixats al contracte i els documents que l’integren, llevat que SAVO,SA, hagi incorregut en mora en rebre’ls.

Clàusula 45. Incompliments i penalitats
1. Els incompliments en què pot incórrer el contractista durant l’execució del contracte es classifiquen en lleus, greus i molt greus, segons la tipificació que es detalla a continuació.

2. Es consideren incompliments lleus:

a) No facilitar la persona i dades de contacte per al correcte desenvolupament del subministrament i instal·lació de les àrees d’aportació tancades.

b) No personar-se el responsable del contracte a les reunions convocades per SAVO, SA.

c) Faltar el respecte o tracte incorrecte entre el personal o al personal i serveis de SAVO, SA.

d) No resoldre les incidències amb les àrees d’aportació tancades en els terminis especificats al PPT.

e) Qualsevol altra incompliment que pugui ser tipificat com a lleu per part de SAVO, SA.

3. Es consideren incompliments greus:

a) Incomplir la normativa en matèria de prevenció de riscos laborals.

b) No resoldre les incidències amb les àrees d’aportació tancades en els terminis especificats al PPT.

c) Lliurar programa de manteniment general i específic amb falta de detall o periodicitats.

d) Prestar retard en la data d’instal·lació de les àrees d’aportació tancades amb els terminis establerts al PPT.

e) No mantenir contractada una pòlissa de responsabilitat civil d’acord amb les especificacions del PCAP.

f) Incompliment de les especificacions tècniques dels plec de prescripcions tècniques.

g) Incompliment de les millores ofertes pel licitador i acceptades per SAVO, SA.

h) No resoldre les incidències en el terminis indicats als plecs o aquells oferts pel contractista.

i) Qualsevol incidència que impedeixi la identificació dels usuaris, l’obertura de les portes, el registre dels accessos o la comunicació amb la plataforma SIGMA d’ID&A.

j) No disposar de la certificació en l’Esquema Nacional de Seguretat nivell mitjà o alt per part del tecnòleg encarregat del sistema de tancament de les casetes.

k) No realitzar els manteniments inclosos al contracte.

l) Reiterar en tres incidències lleus.

m) Qualsevol altra incompliment que pugui ser tipificat com a greu per part de SAVO, SA.

Clàusula 46. Quantificació de les penalitzacions
1. Per graduar els incompliments, a més del que objectivament s’ha comès o omès, actuant sota els principis de proporcionalitat i justícia material, cal tenir en compte:

a) La intencionalitat.

b) La pertorbació del servei en qualitat, quantitat i temps.

c) El perill i les molèsties que hagi comportat l’incompliment.

d) Els danys produïts a SAVO, SA, o a tercers.

e) La quantitat de ciutadans afectats.

f) La reincidència en els incompliments.

g) La participació en la comissió de l’incompliment.

h) La transcendència social de l’incompliment.

i) El comportament especulatiu de l’infractor.

j) La quantitat global de l’operació que ha estat objecte de l’incompliment.

k) La quantia del benefici il·lícit estimat.

l) La reducció de la vida econòmica dels mitjans o materials afectats.

m) Els danys o desperfectes a reparar derivats de l’incompliment de les prescripcions del Plec de clàusules administratives particulars relatives a l’execució del contracte.

2. Els incompliments se sancionaran de la manera següent:

a) Els lleus, amb sancions de fins a un 5% de la quota mensual, IVA exclòs dels mesos en què es produeixi l’incompliment.
b) Els greus, amb sancions de més d’un 5% fins a un 10% de la quota mensual, IVA exclòs dels mesos en què es produeixi l’incompliment.

c) Pel cas d’incompliment en els terminis màxims de subministrament SAVO, SA, podrà resoldre el contracte o imposar penalitats diàries en la proporció de 0,60 euros per cada 1.000 euros del preu corresponent a cada àrea que no estigui finalitzada (entenent com a preu de cada àrea les 96 quotes més la quota final d’opció a compra).
3. En tot cas, la quantia de cadascuna de les penalitats no podrà superar el 10 % del preu del contracte ni el total de totes elles podrà superar el 50 % del preu del contracte. 

Clàusula 47. Procediment per fer efectives les penalitzacions
1. L’expedient per a la imposició de penalitats és el següent:

a) Informe emès per la persona responsable del contracte que motivi la necessitat d’iniciar l’expedient de penalitat, en el qual s’identifiqui l’incompliment i es quantifiqui la penalitat econòmica que correspongui d’acord amb aquest Plec. 

b) Resolució d’inici de l’expedient. 

c) Obertura d’un tràmit d’audiència al contractista pel termini de 5 dies hàbils per a què pugui formular al·legacions. 

d) Acord de l‘òrgan de contractació de resolució de les al·legacions i de resolució de l’expedient. 

2. Les penalitats imposades són immediatament executives i es fan efectives mitjançant deducció dels pagaments corresponents que SAVO,SA, tingui pendents d'abonar al contractista. Si ja no existissin quantitats pendents de pagament, es poden fer efectives contra la garantia definitiva i si amb aquesta no s’arribés al muntant de la penalització, es pot reclamar per la via administrativa de constrenyiment per considerar-se ingrés de dret públic.

Clàusula 48. Condicions d’instal·lació, prestacions complementàries del subministrament i manteniment

1. El contractista està obligat a realitzar, sense cost addicional per SAVO,SA, tot tipus d’operacions inherents a les instal·lacions requerides pel subministrament, incloent els elements auxiliars necessaris que per la seva escassa entitat i dificultat de definició prèvia no figuren expressament en la composició d’aquell, excepte que el plec de prescripcions tècniques estableixi una altra cosa.

2. Si així s’estableix en el Plec de prescripcions tècniques el contractista ha de dur a terme els cursos de formació i la resta de prestacions complementàries que siguin necessàries per a l’ús adequat dels béns subministrats. Tot això sense cap cost per a SAVO, SA.

3. Quan així s’hagi establert en els documents que regeixen aquest contracte, el contractista ha de realitzar el manteniment dels béns objecte de subministrament en les condicions que el Plec de prescripcions tècniques reculli.

En qualsevol cas, si l’objecte del contracte és la compra d’equips o sistemes per al tractament de la informació, el manteniment inclourà les revisions preventives, reparacions d’avaries de les màquines o dispositius de les mateixes, reposició de peces i substitució de l’equip avariat mitjançant un altre de reserva i actualització o adaptació de programes.
Clàusula 49. Valoració de la prestació
El contracte s’ha d’executar amb estricta subjecció a les clàusules estipulades en aquest Plec i el Plec de prescripcions tècniques que regeixen aquest contracte i de conformitat amb les instruccions que, en interpretació tècnica de SAVO,SA, doni al contractista el responsable del contracte o l’òrgan de contractació.

La valoració dels subministraments es realitzarà conforme al sistema de determinació dels preus fixats en aquest Plec, en els meritaments que s’hagin establert en els plecs i, si aquest fos de tracte successiu i no s’hagi establert una altra cosa, es realitzarà mensualment.

Es podran realitzar valoracions parcials per subministraments efectuats abans de que produeixi l’entrega parcial dels mateixos, sempre que se sol·liciti per part del contractista i siguin autoritzats per l’òrgan de contractació.

CAPÍTOL VII. EXTINCIÓ DEL CONTRACTE
Clàusula 50. Recepció i liquidació

1. La recepció i la liquidació dels subministraments objecte del contracte es realitzarà conforme al que disposen els articles 210 i 300 de la LCSP.

2. El contractista ha d’entregar els béns a subministrar dins el termini estipulat, efectuant-se per part del responsable del contracte un examen de la documentació presentada o de la prestació realitzada i proposarà que es dugui a terme la recepció.

3. La recepció o conformitat es manifestarà en un acte forma i positiu dins del mes següent a la realització de l’objecte del contracte o en el termini que, si s’escau, estableixi el Plec de prescripcions tècniques en funció de les característiques del contracte.

Així mateix, podran efectuar-se recepcions parcials sobre aquelles parts del contracte susceptibles de ser utilitzades de forma independent. En cas de contractes l’execució dels quals sigui de tracte successiu, la recepció es realitzarà a la finalització de la prestació contractada o al final del termini contractual.
4. Si, a causa del seu estat, els béns no poden ser rebuts s’ha de deixar-ne constància en l’acta de recepció i SAVO,SA, ha de donar les instruccions necessàries a l’empresa contractista perquè solucioni l’estat dels béns defectuosos o lliuri béns nous d’acord amb el contracte.

Clàusula 51. Causes de resolució del contracte
El contracte es pot resoldre per les causes previstes als articles 211 i 306 de la LCSP i per les possibles causes de resolució específiques que determina la LCSP i aquest Plec.
CAPÍTOL VIII. 
JURISDICCIÓ COMPETENT I RÈGIM DE RECURSOS

Clàusula 52. Jurisdicció competent

1. L’ordre jurisdiccional contenciós administratiu és el competent per resoldre les controvèrsies que sorgeixin entre les parts pel que fa a la preparació, l’adjudicació i modificacions contractuals, quan la impugnació d’aquestes últimes es basi en l’incompliment d’allò establert en els articles 204 i 205 de la LCSP, quan s’entengui que aquesta modificació hagués hagut de ser objecte d’una nova adjudicació.

L’ordre jurisdiccional civil és el competent per conèixer de les controvèrsies que se suscitin entre les parts en relació amb els efectes i l’extinció del contracte, amb excepció de les modificacions contractuals esmentades en el paràgraf anterior.

2. A l’efecte judicial el contractista, amb renúncia al seu propi fur, si fos un altre, es sotmet expressament a la jurisdicció i competència dels jutjats i tribunals del domicili de SAVO, SA.
Clàusula 53. Recurs especial en matèria de contractació

1. Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació.

2. Aquest recurs té caràcter potestatiu, és gratuït per als recurrents, es podrà interposar davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i l’organització del Tribunal Administratiu Central de Recursos Contractuals.

3. Contra els actes susceptibles de recurs especial no procedeix la interposició de recursos administratius ordinaris.

4. Contra els actes que adopti l’òrgan de contractació en relació amb els efectes, la modificació i l’extinció d’aquest contracte que no siguin susceptibles de recurs especial en matèria de contractació, procedirà la interposició del recurs administratiu ordinari que correspongui d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

Clàusula 54. Sol·licitud de mesures provisionals

Abans d’interposar el recurs especial en matèria de contractació les persones legitimades per interposar-lo podran sol·licitar davant l’òrgan competent per a la seva resolució l’adopció de mesures cautelars, de conformitat amb el que estableix l’article 49 de la LCSP i el Reial decret 814/2015, d’11 de setembre, ja esmentat.

CAPÍTOL IX. ADMINISTRACIÓ ELECTRÒNICA

Clàusula 55.  Ús de mitjans electrònics

1. De conformitat amb la disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que se’n derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant el contingut de la comunicació oral documentat degudament mitjançant els arxius o resums escrits o sonors dels principals elements de la comunicació, a tall d’exemple.

2. Les comunicacions i les notificacions derivades de la tramitació del procediment d’adjudicació d’aquest contracte s’efectuaran per mitjans electrònics a través de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que els empresaris hagin facilitat a aquest efecte en el DEUC. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posar a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o contrasenya.

3. Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil del contractant de SAVO, SA. En cas contrari, els terminis es computaran des de la recepció de la notificació per part de l’empresa a qui s’adreci. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

4. D’altra banda, per tal de rebre tota la informació relativa a aquesta licitació, els empresaris que ho vulguin i, en tot cas, els licitadors s’han de subscriure com a interessats en aquesta licitació, a través de l’espai virtual de licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil del contractant de SAVO,SA, accessible a la Plataforma de Serveis de Contractació Pública de la Generalitat de Catalunya:    

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&
Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

5. Els licitadors també es poden donar d’alta en el Perfil del licitador disponible a l’enllaçhttps://contractaciopublica.gencat.cat/ecofin_pscp/AppJava/accessTenderer.pscp?reqCode=inici&set-locale=ca_ES , prèvia l’autenticació requerida. El Perfil del licitador està constituït per un conjunt de serveis adreçats als licitadors amb l’objectiu de proveir un espai propi a cada empresari, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer clic en l’apartat Perfil del licitador de la Plataforma de Serveis de Contractació Pública i disposar del certificat digital requerit.

6. Pel que fa als certificats digitals, d’acord amb la disposició addicional primera del Decret legislatiu 3/2016, serà suficient l’ús de la signatura electrònica avançada basada en un certificat qualificat o reconegut de signatura electrònica en els termes previstos al Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura de la documentació que consti en les proposicions presentades.

7. En relació amb els certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE, del Parlament Europeu i del Consell, de 23 de juliol de 2014, sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.

Clàusula 56. Mitjà de presentació de proposicions

1. De conformitat amb el que estableix la disposició addicional quinzena de la LCSP, s’estableix l’obligatorietat de l’ús de mitjans electrònics, informàtics o telemàtics per desenvolupar totes les fases del procediment d’adjudicació, incloses les que correspongui realitzar als licitadors i/o candidats com la presentació de les ofertes. 

Les proposicions que no es presentin per mitjans electrònics, en la forma que determina aquest Plec, seran excloses.

2. Les empreses licitadores han de presentar la documentació que conformi les seves ofertes mitjançant l’eina de Sobre Digital, accessible a l’adreça web següent:

Perfils de contractant - Plataforma de Serveis de Contractació Pública (contractaciopublica.cat)
3. Un cop accedeixin a través d’aquest enllaç al perfil de contractant, hauran de dirigir-se a la licitació concreta i, dins de la mateixa, a l’apartat presentar oferta via sobre digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.  

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en la declaració responsable del DEUC per rebre els avisos de notificacions i comunicacions mitjançant l’eNOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital. 

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta. 

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Per tant, aquest procés de xifrat el duu a terme l’eina de Sobre Digital, de manera que les empreses licitadores NO han de xifrar prèviament els arxius mitjançant una altra eina. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut. 

Es demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui. 

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes. 

Les empreses licitadores han d’introduir en tot cas la paraula clau abans de la finalització de l’acte d’obertura del primer sobre xifrat. 

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau. 

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa. 

Cal tenir en compte que l’eina de Sobre Digital no permet suprimir o modificar les ofertes un cop presentades; sí és possible en qualsevol moment anterior a l’enviament de l’oferta. En cas que una empresa licitadora presenti dues o més ofertes a un mateix contracte dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest o, en el seu cas, la mesa de contractació, valorarà el que procedeixi respecte d’aquestes ofertes. 

4. Els passos per a poder presentat una oferta són els següents:
Formulari d’inscripció:
I. Per poder presentar una oferta, és necessari complimentar el formulari d’inscripció i activar l’oferta i presentar-la abans de que finalitzi el termini de presentació d’ofertes de l’expedient. 
Per accedir al formulari, primer s’ha de cercar l’anunci de licitació en la PSCP (https://contractaciopublica.cat).

II. Una vegada seleccionat l’expedient pel qual es vol presentar una oferta, en el detall de la publicació, apareix el botó “Presentar oferta.”

III. En clicar a l’enllaç “Presentar oferta”, s’obra una nova pestanya amb el formulari d’inscripció d’ofertes per l’expedient.

IV. Una vegada emplenades les dades del formulari, s’ha de clicar el botó “Registrar-se” per passar al següent pas.

En el cas que la informació introduïda sigui incorrecte o incompleta, en la part superior del formulari apareix un avís amb els errors detectats.

V. Una vegada validada la informació, s’ha de completar un captcha (valida que no sigui un robot) i cal clicar el botó per acabar la inscripció.

VI. Una vegada acabat el registre d’inscripció, s’envia un correu electrònic a tots els contactes introduïts prèviament al formulari amb un enllaç per activar l’oferta.

Activació de l’oferta:
I. L’activació de l’oferta és necessària per poder continuar amb el procés de presentació de l’oferta. En el correu electrònic enviat als contactes, hi ha l’enllaç per anar a la pàgina d’activació de l’oferta.

II. En accedir a l’enllaç, s’obre una pàgina amb un botó per poder activar l’oferta. Clicant el botó “Activar oferta”, aquesta quedarà activada.

III. Una vegada activada, s’envia un correu electrònic als contactes informats de l’empresa amb l’enllaç per poder accedir a la preparació de la oferta.

Preparació de l’oferta:

I. Es pot accedir a la preparació de sobres mitjançant el correu electrònic enviat als contactes de l’empresa, una vegada l’oferta està activada.

II. Quan ja hem accedit a l’espai de preparació de l’oferta, es pot adjuntar la documentació de l’oferta.
III. Cada pestanya de la pantalla correspon a un dels sobres. A dins, es troben els documents requerits per cada sobre. Els documents obligatoris estan marcats amb un asterisc al costat del nom del document.
IV. En els documents requerits, es pot pujar més d’un fitxer
V. En fer “Desar fitxer” o “Xifrar i desar fitxer”, s’afegeix l’arxiu en la llista de fitxers pel document requerit.
VI. En el cas del “Sobre 1” o “Sobre administratiu”, hi haurà un botó per triar el fitxer i un botó “Desar fitxer” per enviar-lo.

VII. Una vegada desat el fitxer, apareix un quadre amb la informació i un botó d’accions per eliminar-lo.

Definició de paraules clau:

I. Tots els sobres que no contenen informació administrativa han de tenir una paraula clau definida per l’empresa. Aquesta paraula clau s’utilitza per xifrar els fitxers en el navegador abans d’enviar-los. És molt important tenir la custòdia d’aquestes paraules clau, ja que un cop passat el termini de presentació, aquestes seran requerides per part de l’òrgan de contractació per poder accedir al contingut de les ofertes.

II. Es necessita definir la paraula clau per poder adjuntar documents al sobre. Per definir la paraula clau d’un sobre només s’ha d’introduir dues vegades i després validar-la.

III. Una vegada definida i validada la paraula clau, el quadre de text queda desactivat i el botó per validar la paraula clau es reemplaça per un botó per eliminar-la. També apareixen els botons per enviar documentació per al sobre.

IV. Els expedients configurats amb l'eina telemàtica demanarà també una paraula clau. En aquest cas, però, no és per xifrar les ofertes, si no que servirà per protegir l'espai per pujar els documents. Aquesta funcionalitat permetrà guardar esborranys de la presentació de manera que es podrà reprendre en moments diferents fins la seva presentació.

V. En el cas dels documents d’un sobre diferent del sobre administratiu, hi haurà un botó per triar el fitxer i un botó “Xifrar i desar fitxer” per enviar-lo

VI. Aquest fitxer es xifra amb la paraula clau definida anteriorment No s’ha de xifrar el fitxer abans d’adjuntar-lo a l’eina.

VII. En els sobres i l’oferta telemàtica es permet l’enviament de documentació addicional. En aquest apartat es poden incorporar fins a un màxim de 50 fitxers. Per poder adjuntar altra documentació és necessari haver introduït abans la paraula clau d’aquell sobre.

VIII. Una vegada seleccionats els fitxers que es volen enviar s’ha de fer clic al botó “Xifrar i desar fitxer” (en cas de Sobre digital) o “Desar fitxer” (en cas de telemàtica).

IX. Una vegada introduïdes totes les paraules clau, es pot obtenir una vista prèvia per veure com quedarà el resum de l’oferta si es presenta en aquell moment.

X. Una vegada introduïdes totes les paraules clau, s’activarà el botó i es pot tancar l’oferta amb el botó “Tancar oferta”. Si no s’han adjuntat tots els documents obligatoris requerits, apareix un avís en el quadre de confirmació.

XI. Si es confirma el quadre, l’oferta queda tancada i es redirigeix a la pàgina per presentar l’oferta.

Presentació de l’oferta:

I. Al tancar l’oferta es redirigeix a la pàgina per presentar l’oferta. Es mostra un formulari guiat per presentar l’oferta de forma correcte.

II. Si l’oferta està en un dels primers cinc passos es pot tornar a la preparació de l’oferta per modificar-la, a través de l’enllaç “Tornar a preparar l’oferta”, que es mostra en la part superior de la pàgina.

III. En el primer pas, és necessari validar les paraules clau i exportar-les a un fitxer, per tal d’assegurar que es coneixen i es custodien correctament. Per defecte el botó “Exportar paraules clau” i “Següent” no estan habilitats. Una vegada validades les paraules clau s’habilita el botó per exportar les paraules clau.

IV. Al fer clic al botó, es descarrega un fitxer de text amb la informació bàsica de l’expedient i les paraules clau.

V. Una vegada s’han exportat les paraules clau, s’habilita el botó “Següent”. Al fer clic a aquest botó es passa al següent pas.

VI. En aquest pas es mostren les dades d’inscripció de l’empresa licitadora que constaran a l’oferta per a la seva confirmació. Si les dades no són correctes es pot tornar a la preparació de l’oferta i després clicar a l’enllaç “tornar al formulari” per modificar-les.

VII. El tercer pas consisteix únicament en descarregar el resum de l’oferta. Al fer clic al botó “Descarregar resum” s’inicia la descàrrega del fitxer amb el resum de l’oferta. Una vegada descarregat el resum es pot passar al següent pas mitjançant el botó “Següent”.

VIII. El quart pas consisteix en signar el resum descarregat. Aquest pas es realitza fora de l’aplicació de sobre digital. Una vegada signat el resum es pot passar al següent pas mitjançant el botó “Següent”.

IX. El cinquè pas consisteix en enviar el resum signat en el pas anterior i, d’aquesta manera, determinar l’oferta com a presentada. Per tal de presentar l’oferta s’ha de seleccionar el resum signat en el pas anterior i fer clic al botó “Presentar oferta”. Important: un cop realitzat aquest pas no es podrà modificar l’oferta presentada. Si tot és correcte l’oferta queda presentada i la pàgina avança cap a l’últim pas de la presentació.

X. A l’últim pas s’informa de que l’oferta s’ha presentat correctament. Fent clic al botó “Descarregar justificant” es pot descarregar el justificant de l’oferta.

Per a més informació sobre la presentació de les ofertes mitjançant l’eina Sobre Digital, podeu trobar material de suport a l’apartat de “Licitació electrònica” de la Plataforma de Serveis de Contractació Pública:

 (https://contractaciopublica.gencat.cat/ecofin_sobre/AppJava/views/ajuda/empreses/index .xhtml?set-locale=ca_ES)

5. D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada. 

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases. 

6. Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

7. En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa. 
Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació. 

8. L’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2). 

9. Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública:

 (https://contractaciopublica.gencat.cat/ecofin_sobre/AppJava/views/ajuda/empreses/in dex.xhtml?set-locale=ca_ES)

Clàusula 57. Aplicacions, programes, serveis tecnològics i sistemes 

Les aplicacions, els programes, els serveis tecnològics i els sistemes que els licitadors i el contractista han d’utilitzar durant procediment de licitació i durant la vigència del contracte i per a llur execució són:

: És un espai únic d’informació global i integrat per a la difusió de la informació de l’activitat contractual. S’hi publica l’anunci de la licitació, les actes de la Mesa de contractació, l’adjudicació i la formalització del contracte així com les possibles pròrrogues i modificacions o d’altra informació d’interès relacionada amb el contracte.

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&

: És un servei que permet rebre notificacions d’actes (resolucions, decrets, notificacions per a contractació,...) i comunicacions per mitjans electrònics, amb totes les garanties jurídiques que estableix la normativa vigent. Per aquest canal es notificarà l’adjudicació; i es comunicarà el requeriment de documentació, el requeriment de garantia, entre d’altres.

: Per consultar la publicació i la gestió d’edictes electrònics mitjançant internet. S’hi poden publicar les actes de la Mesa de contractació.

ANNEXOS

Annex 1. Model de declaració de sotmetre's a la jurisdicció dels jutjats i tribunals espanyols

El/La senyor/a (nom i cognoms), en representació de (raó social de l’empresa licitadora), NIF, licitadora en l’adjudicació de (NOM DEL CONTRACTE), declara sota la seva responsabilitat que, pel cas de resultar adjudicatari, es sotmet als jutjats i tribunals de l’Estat espanyol per resoldre les controvèrsies dimanats d’aquest contracte, tot renunciant al fur jurisdiccional de (Estat estranger al qual pertany el licitador).

I perquè així consti, signo aquesta declaració responsable.

(Signatura de l’empresa)

Annex 2. Model de compromís de constitució d’unió temporal d’empreses

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

........

Declaren que en cas de resultar adjudicataris de (NOM DEL CONTRACTE) ASSUMEIXEN EL COMPROMÍS de constituir-se com a unió temporal d’empreses.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

.........

(Signatura de les empreses)

Annex 3. Model de declaració responsable de confidencialitat de la informació continguda en els sobres electrònics presentats 

El/La senyor/a (nom i cognoms), amb NIF número (indicar el número de NIF) en nom propi/en representació de (raó social de l’empresari), amb CIF número (indicar el número de CIF de l’empresari), licitador en el procediment per a l’adjudicació del contracte de (indicar el nom del contracte)
DECLARO RESPONSABLEMENT:

Als efectes del que preveu l’article 133 de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, que, en relació a la confidencialitat de la documentació aportada en el sobre electrònic número (indicar el número de sobre corresponent):

 FORMCHECKBOX 
 Els documents i/o la informació que es detalla seguidament té la consideració de caràcter confidencial:

	Núm. document
	Descripció
	Pàgina

	
	
	

	
	
	


La fonamentació d’aquesta declaració es basa en els següents motius o circumstàncies, per a cadascun dels documents o informacions detallats:

	Núm. document
	Fonamentació i circumstàncies de la declaració

	
	

	
	


 FORMCHECKBOX 
 Cap document i/o informació té caràcter confidencial

I perquè així consti, signo i lliuro aquesta declaració responsable.

(Signatura electrònica del licitador)

Annex 4. Model de declaració responsable de no haver-se donat de baixa de l’Impost sobre activitats econòmiques

El/la senyor/a (nom i cognoms), en representació de (raó social de l’empresa licitadora), NIF, licitadora en l’adjudicació de (NOM DEL CONTRACTE), declara sota la seva responsabilitat que, aquesta entitat no s’ha donat de baixa a l’epígraf corresponent de l’Impost sobre Activitats Econòmiques, als efectes de les declaracions tributàries exigides per l’article 13 del Reglament general de la Llei de contractes de les administracions públiques, aprovat mitjançant el Reial Decret 1098/2001, de 12 d’octubre.

I perquè així consti, signo aquesta declaració responsable.

(Signatura de l’empresa)

Annex 5. Model de garantia constituïda mitjançant valors de deute públic

El/La senyor/a (nom i cognoms), en representació de (raó social de l’empresa licitadora), NIF, adjudicatària de (NOM DEL CONTRACTE) de Serveis Ambientals del Vallès Oriental, SA,
PIGNORA a favor del (òrgan administratiu, organisme autònom o entitat de dret públic) els valors següents representats mitjançant anotacions en compte, dels quals és titular el pignorant i que s’identifiquen de la manera següent:

	Nombre valors
	Emissió (entitat emissora), classe de valor i data d’emissió
	Codi valor
	Referència de registre
	Valor nominal unitari
	Valor de realització dels valors en la data d’inscripció

	
	
	
	
	
	


En virtut del que disposen l’article 107 i següents de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, i l’article 55 i següents del Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre, per respondre de les obligacions del contracte (detallar l’objecte del contracte o l'obligació assumida pel garantit), contretes per (contractista o persona física o jurídica garantida), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat, per la quantitat de (en lletres i xifres).

Aquest contracte s’atorga de conformitat i amb plena subjecció al que disposen la legislació de contractes de les administracions públiques, les seves normes de desplegament.

(Nom o raó social del pignorant) (signatura/es).

Amb la meva intervenció, el notari, (signatura)

El senyor (nom i cognoms), amb DNI, en representació de (entitat adherida encarregada del registre comptable), certifica la inscripció de la penyora,









(signatura)

Annex 6. Model de garantia constituïda mitjançant aval

L’entitat (raó social de l’entitat de crèdit o societat de garantia recíproca), NIF, amb domicili (a efectes de notificacions i requeriments) al carrer / a la plaça/ a l’avinguda, codi postal, localitat, i en nom seu (nom i cognoms dels apoderats), amb poders suficients per obligar-lo en aquest acte, tal com resulta de la validació de poders que es ressenya a la part inferior d’aquest document, 

AVALA: (nom i cognoms o raó social de l’avalat), NIF, en virtut del que disposa l’article 107 i següents de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 i l’article 55 i següents del Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre per respondre de les obligacions del contracte (indicació del nom del contracte), davant del (òrgan administratiu, organisme autònom o ens públic), per un import de (en lletres i xifres).

L’entitat avaladora declara, sota la seva responsabilitat, que compleix els requisits que preveu l’article 56.2 del Reglament general de la Llei de contractes de les administracions públiques. 

Aquest aval s’atorga solidàriament respecte a l’obligat principal, amb renúncia expressa al benefici d’excussió i amb compromís de pagament al primer requeriment del (òrgan administratiu, organisme autònom o ens públic), amb subjecció als termes que preveuen la legislació de contractes de les administracions públiques, les seves normes de desplegament.

Aquest aval és vigent fins que (indicació de l’òrgan de contractació) o qui en nom seu sigui habilitat legalment per fer-ho n’autoritzi la cancel·lació o la devolució d’acord amb el que estableixen la Llei de contractes de les administracions públiques i la legislació complementària.

(Lloc i data)

(raó social de l’entitat)

(signatura dels apoderats)

VALIDACIÓ DE PODERS PER L’ASSESSORIA JURÍDICA DE LA CGD

O ADVOCACIA DE L’ESTAT

Província 



Data



 Número o codi

Annex 7. Model de certificat d’assegurança de caució

Certificat número (raó social completa de l’entitat asseguradora) (d’ara endavant, assegurador), amb domicili a, carrer, i NIF, degudament representat pel senyor (nom i cognoms de l’apoderat o apoderats) amb poders suficients per obligar-lo en aquest acte, tal com resulta de la validació de poders que es ressenya a la part inferior d’aquest document,

ASSEGURA (nom i cognoms de la persona assegurada), NIF, en concepte d’acceptant de l’assegurança, davant de Serveis Ambientals del Vallès Oriental, SA, d’ara endavant assegurat, fins a l’import de (import en lletra pel qual es constitueix l’assegurança), en els termes i amb les condicions que estableixen la Llei de contractes del sector públic, la normativa de desplegament i el plec de clàusules administratives particulars per la qual es regeix el contracte (indicació suficient de la naturalesa, classe i objecte del contracte en virtut del qual es presta la caució), en concepte de garantia (modalitat de garantia: provisional, definitiva, especial o complementària), per respondre de les obligacions, penalitats i altres despeses que puguin derivar de conformitat amb les normes i altres condicions administratives esmentades davant l’assegurat.

L’assegurat declara, sota la seva responsabilitat, que compleix els requisits que exigeix l’article 57.1 del Reglament general de la Llei de contractes de les administracions públiques.

La manca de pagament de la prima, sigui única, primera o següents, no dóna dret a l’assegurador a resoldre el contracte, ni aquest queda extingit, ni la cobertura de l’assegurador suspesa ni aquest alliberat de la seva obligació, en cas que l’assegurador hagi de fer efectiva la garantia.

L’assegurador no pot oposar a l’assegurat les excepcions que li puguin correspondre contra el prenedor de l’assegurança.

L’assegurador assumeix el compromís d’indemnitzar l’assegurat al primer requeriment del (òrgan administratiu, organisme autònom o ens públic), en els termes que estableixen la Llei de contractes de les administracions públiques i les normes de desplegament.

Aquesta assegurança de caució és vigent fins que (òrgan de contractació), o qui en nom seu sigui habilitat legalment per fer-ho, n’autoritzi la cancel·lació o la devolució, d’acord amb el que estableixen la Llei de contractes de les administracions públiques i la legislació complementària.

[Lloc i data]. [Signatura] [Assegurador]

VALIDACIÓ DE PODERS PER L’ASSESSORIA JURÍDICA DE LA CGD

O ADVOCACIA DE L’ESTAT

Província 



Data



Número o codi
Annex 8. Model de declaració responsable relativa a la intenció o no de subcontractar els servidors o els serveis associats 

El/La senyor/a (nom i cognoms), amb NIF número (indicar el número de NIF) en nom propi/en representació de (raó social de l’empresari), amb CIF número (indicar el número de CIF de l’empresari), licitador en el procediment per a l’adjudicació de l’Acord marc per al subministrament, transport, descàrrega, instal·lació i manteniment de contenidors de càrrega bilateral 

DECLARA RESPONSABLEMENT:

Que de conformitat amb l’article 122.2 e) de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014:

 FORMCHECKBOX 
 NO té la intenció de subcontractar els servidors on figuraran les dades o els serveis associats als servidors.

 FORMCHECKBOX 
 SÍ té intenció de subcontractar els servidors on figuraran les dades o els serveis associats als servidors per la qual cosa informa:

· Nom i dades fiscals del subcontractista: (especificar)

· Perfil empresarial del subcontractista: (especificar)

· Condicions de solvència professional o tècnica del subcontractista: (especificar)

I perquè així consti, signo i lliuro aquesta declaració responsable.

(Signatura electrònica del licitador)

Annex 9. Declaració responsable d’allotjament de dades

El/La senyor/a (nom i cognoms), amb NIF número (indicar el número de NIF) en nom propi/en representació de (raó social de l’empresari), amb CIF número (indicar el número de CIF de l’empresari), licitador en el procediment per a l’adjudicació de l’Acord marc per al subministrament, transport, descàrrega, instal·lació i manteniment de contenidors de càrrega bilateral

DECLARO RESPONSABLEMENT que: (marcar amb una X i omplir les dades que corresponguin)

 FORMCHECKBOX 
 NO utilitzo servidors propis. 

 FORMCHECKBOX 
 SÍ utilitzo servidors propis, i per tant: 

PRIMER. Que el/s servidor/s on figuraran les dades personals responsabilitat de l’òrgan de contractació, que tractaré en qualitat d’encarregat del tractament per prestar els serveis objecte del contracte: 

· Estaran ubicats a [ especificar ]

· Els serveis associats als servidors es prestaran des de [ especificar ]

SEGON. Que, mentre sigui vigent la relació contractual, em comprometo a comunicar qualsevol canvi que es produeixi de la informació proporcionada en els apartats anteriors. 

TERCER. Que em comprometo a aportar els documents que demostrin la veracitat d’aquesta declaració responsable si així se’m requerís. 

I perquè així consti, signo i lliuro aquesta declaració responsable.

(Signatura electrònica del licitador)

Annex 10. Acord de subencàrrec del tractament

Acord de subencàrrec del tractament

Les parts acorden formalitzar el subencàrrec del tractament que subjecte a les següents

CLÀUSULES

PRIMERA. OBJECTE DEL TRACTAMENT

Mitjançant les presents clàusules s‘habilita a l’entitat ______________, amb CIF núm. ______, domiciliada a _____________, com a Subencarregat del tractament per a tractar per compte de Serveis Ambientals del Vallès Oriental, SA, (SAVO,SA) encarregat del tractament, les dades de caràcter personal necessàries per a l’execució DEL CONTRACTE DE SUBMINISTRAMENT, INSTAL·LACIÓ I MANTENIMENT D’ÀREES TANCADES PER A LA RECOLLIDA DE RESIDUS MUNICIPALS A L’AMETLLA DEL VALLÈS MITJANÇANT ARRENDAMENT FINANCER AMB OPCIÓ A COMPRA.

La prestació dels serveis contractats, implica la realització pel Subencarregat del Tractament dels següents tractaments:

	☑ Recollida                                   

☑ Consulta 
	     ☑ Custòdia i conservació

☐ Altres:____________________


En el cas que l’execució del tractament impliqui la recollida de dades personals, el Subencarregat de tractament complirà amb el deure d’informació i obtenció del consentiment pertinent, d’acord amb les instruccions que li siguin facilitades per SAVO,SA.

SEGONA. TIPOLOGIA I CATEGORIA DE DADES AFECTADES

Sense perjudici d’altres categories de dades personals, les dades personals a les quals el Subencarregat de tractament tindrà accés en virtut del desenvolupament d’aquest Acord són els següents:

☑ 
Dades identificatives (nom i cognoms, NIF/DNI, adreça, telèfon, etc.)

☑ 
Dades de circumstàncies socials (allotjament/habitatge, propietats/possessions).

El col·lectiu les dades del qual seran objecte de tractament pel Subencarregat de tractament són:

☐ Empleats i candidats

☑ Clients i usuaris

☐ Proveïdors

TERCERA OBLIGACIONS DEL SUBENCARREGAT DEL TRACTAMENT 

EL SUBENCARREGAT DEL TRACTAMENT portarà a terme el tractament de dades personals de conformitat amb les següents obligacions: 

· Limitar-se a realitzar les actuacions que resultin necessàries per prestar a SAVO,SA, els serveis contractats, de conformitat amb l’establert al present Contracte i els seus Annexos, entenent-se aquests com part indivisibles al Contracte. 

· En concret, es compromet a realitzar el tractament de les dades personals ajustant-se a les instruccions que, a cada moment, li indiqui SAVO,SA, així com al que es disposa a la Normativa que li resulti aplicable en matèria de protecció de dades personals, fins i tot respecte a les transferències de dades personals a un tercer país o a una organització internacional, tret que estigui obligat a això en virtut del Dret de la Unió o dels Estats Membres que s’apliqui a EL SUBENCARREGAT DEL TRACTAMENT, en aquest cas, el SUBENCARREGAT DEL TRACTAMENT informarà a SAVO,SA, d’aquesta exigència legal amb caràcter previ al tractament. 

Si el SUBENCARREGAT DEL TRACTAMENT considera que alguna de les instruccions vulnera la Normativa o qualsevol altra disposició en matèria de protecció de dades de la Unió o dels Estats Membres, aquest informarà immediatament al SAVO,SA.

· Comprometre’s a no realitzar cap altre tractament sobre les dades personals, ni aplicar o utilitzar les dades amb una finalitat diferent a la prestació dels Serveis, ni a utilitzar-los amb finalitats pròpies. 

· Garantir la formació necessària en matèria de protecció de dades personals a les persones autoritzades per tractar les dades personals objecte dels Serveis. 

· Mantenir un registre, per escrit, de totes les activitats de tractament efectuades per compte de SAVO,SA, que contingui: 

· El nom i les dades de contacte del SUBENCARREGAT DEL TRACTAMENT i, si escau, del Delegat de Protecció de Dades. 

· Les categories de tractament efectuades per compte de cada SUBRESPONSABLE DEL TRACTAMENT. 

· En el seu cas, les transferències de dades personals a un tercer país o organització internacional, inclosa la identificació d’aquest tercer país o organització internacional i la documentació de garanties adequades. 

· Una descripció general de les mesures tècniques i organitzatives de seguretat relatives a: 

· La pseudonimització i el xifrat de dades personals. 

· La capacitat de garantir la confidencialitat, integritat, disponibilitat i resiliència permanents dels sistemes i serveis de tractament. 

· La capacitat de restaurar la disponibilitat i l’accés a les dades personals de manera ràpida, en cas d’incident físic o tècnic. 

· El procés de verificació, avaluació i valoració regular de l’eficàcia de les mesures tècniques i organitzatives per garantir la seguretat del tractament. 

· Comprometre’s a implementar en el degut temps i forma les mesures tècniques i organitzatives de seguretat que s’especifiquen al present Contracte. 

· Comprometre’s a conservar sota control i custodia les dades personals subministrades per SAVO,SA, a les que accedeixi amb motiu de la prestació dels Serveis i a no divulgar-los, transferir-los, o de qualsevol altra manera, comunicar-los, ni tan sols per a la seva conservació a altres persones. 

· En cas que s’hagi de transferir dades personals a un tercer país o a una organització internacional, en virtut del Dret de la Unió o dels Estats Membres que li sigui aplicable, informar a SAVO,SA, d’aquest exigència legal de manera prèvia, excepte que aquest Dret ho prohibeixi per raons importants d’interès públic. 

· Donar suport a SAVO,SA, a realització de les avaluacions d’impacte relatives a la protecció de dades, quan procedeixi. 

· Donar suport a SAVO,SA, en la realització de les consultes prèvies a l’autoritat de control, quan procedeixi. 

· Designar quan procedeixi un Delegat de Protecció de Dades i comunicar la seva identitat i dades de contacte a SAVO,SA. 

QUARTA. SEGURETAT DE LES DADES PERSONALS

EL SUBENCARREGAT DEL TRACTAMENT implantarà les mesures de seguretat i mecanismes establerts a l’article 32 del RGPD per a: 

· Garantir la confidencialitat, integritat, disponibilitat i resiliència permanents dels sistemes i serveis de tractament. 

· Restaurar la disponibilitat i l’accés a les dades personals de forma ràpida, en cas d’accident físic o tècnic. 

· Verificar, avaluar i valorar, de forma regular, l’eficàcia de les mesures tècniques i organitzatives implantades per garantir la seguretat del tractament. 

· Pseudonimitzar i xifrar les dades personals, si escau. 

Així mateix el SUBENCARREGAT DEL TRACTAMENT haurà d’adoptar totes aquelles mesures tècniques i organitzatives que, a tenor de l’anàlisi de risc efectuat per SAVO,SA,  aquest consideri que resulten necessàries per garantir un nivell de seguretat adequat, tenint en compte l’estat de la tècnica i el cost d’aplicació respecte als riscos i la naturalesa de les dades personals que s’hagin de protegir. Aquestes mesures s’incorporen a la Clàusula 11 del present Contracte. 

El SUBENCARREGAT DEL TRACTAMENT manifesta, mitjançant la signatura del present Contracte, que coneix i comprèn les mesures tècniques i organitzatives de Seguretat detallades a la clàusula 11 obligant-se a implementar-les en el degut temps i forma.

CINQUENA. AUDITORIA

5.1. Sol·licitud d’Auditoria 

SAVO,SA, a efectes de verificar el nivell de compliment per part del SUBENCARREGAT DEL TRACTAMENT de l’establert a la Normativa aplicable i al present Contracte, podrà exigir la realització d’auditories, ja sigui per sí mateix o per mitjà d’auditor independent, autoritzat per SAVO,SA. 

5.2. Notificació d’Auditoria 

SAVO,SA, notificarà, per qualsevol mitjà, a el SUBENCARREGAT DEL TRACTAMENT la seva voluntat de realitzar aquestes auditories amb al menys (10) dies hàbils d’antelació a la data que desitgi portar-les a terme. 

5.3. Sol·licitud de informació 

SAVO,SA, podrà sol·licitar a el SUBENCARREGAT DEL TRACTAMENT la informació necessària per tal d’avaluar el seu nivell de compliment i en particular, evidències sobre el compliment de l’establert en (i) al Contracte de conformitat amb la legislació aplicable, així com (ii) sense caràcter limitatiu, les mesures de seguretat exigides al mateix. 

A títol merament il·lustratiu i no limitatiu, a sol·licitud de SAVO,SA, el SUBENCARREGAT DEL TRACTAMENT haurà de proporcionar la següent informació/documentació: 

· En cas que s’hagi manifestat la seva obtenció a l’Annex I d’aquest Contracte, les certificacions degudament actualitzades, a les que es refereix l’article 42 del RGPD, així com presentar els informes de les auditories a les que d’acord amb la certificació es trobi sotmesa. 

· En cas que hagi manifestat la seva adhesió, la informació relacionada amb l’adhesió amb l’adhesió del SUBENCARREGAT DEL TRACTAMENT a Codis de Conducta. 

· Els certificats i estàndards, en matèria de seguretat de la informació, que hagi obtingut el SUBENCARREGAT DEL TRACTAMENT. 

· Els informes d’auditoria interna o externa que en matèria de protecció de dades i/o seguretat de la informació hagi realitzat el SUBENCARREGAT DEL TRACTAMENT. 

· Els protocols, polítiques, manuals i procediments que regulen el tractament de dades per part del SUBENCARREGAT DEL TRACTAMENT. 

· Un llistat en el que s’especifiquen els controls i indicadors implantats als sistemes d’informació utilitzats pel SUBENCARREGAT DEL TRACTAMENT. 

5.4. Deure de Cooperació 

El SUBENCARREGAT DEL TRACTAMENT haurà de cooperar diligentment i facilitar l’accés i la recopilació de la informació adequada per a respondre a les necessitats SAVO,SA. Les evidències i la documentació que es recaven al procés d’auditoria s’emmagatzemaran en un repositori de SAVO,SA, que permeti garantir la confidencialitat i seguretat de la informació d’acord amb l’estat de la tècnica. 

5.5. Resultat de l’Auditoria 

Si com a conseqüència de la realització de l’auditoria a SAVO,SA, es detectés qualsevol classe d’incompliment, de conformitat amb l’establert a la Normativa aplicable i al present Contracte, podrà sota la seva discrecionalitat i en funció de la gravetat dels mateixos: 

· Requerir al SUBENCARREGAT DEL TRACTAMENT la resolució immediata del incompliment detectat mitjançant l’elaboració d’un pla de correcció per part seva, que haurà de fer-se efectiu en un termini determinat, que no podrà excedir d’un mes, havent el SUBENCARREGAT DEL TRACTAMENT aportar a SAVO,SA, aquelles evidències que acreditin la seva resolució. 

Acabar anticipadament la prestació o prestacions de Serveis reflectits a l’Annex I, dels quals els tractaments de dades personals es vegin afectats per l’incompliment detectat. En aquest cas, el SUBENCARREGAT DEL TRACTAMENT haurà de retornar a SAVO,SA, la part proporcional dels imports percebuts corresponent als Serveis que no s’hagin executat efectivament.

SISENA. NOTIFICACIÓ DE LES VIOLACIONS DE SEGURETAT DE LES DADES 

El SUBENCARREGAT DEL TRACTAMENT haurà de notificar a SAVO,SA, mitjançant correu electrònic a dpo@cresidusvo.cat sense dilació indeguda i, en tot cas, en menys de 24 hores, les violacions de seguretat de les dades personals responsabilitat de SAVO,SA, de les que tingui coneixement, incloent tota la informació rellevant per a la documentació i comunicació de la incidència. 

Si es disposa d’aquesta, el SUBENCARREGAT DEL TRACTAMENT facilitarà com a mínim, la informació següent: 

a) Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat dels interessats afectades i les categories i el nombre aproximat de registres de dades personals afectats. 

b) Nom i dades de contacte del/de la delegat/da de protecció de dades o d'un altre punt de contacte en el qual es pugui obtenir més informació. 

c) Descripció de les possibles conseqüències de la violació de la seguretat de les dades personals 

d) Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius. 

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda, i en tot cas, en menys de 24 hores. 

Correspondrà al RESPONSABLE DEL TRACTAMENT comunicar les violacions de la seguretat de les dades a l’Autoritat Catalana de Protecció de Dades.

SETENA. DEURE D’INFORMACIÓ 

El SUBENCARREGAT DEL TRACTAMENT haurà de facilitar, en el moment de recollir les dades personals, la informació relativa als tractaments de dades que es duran a terme. La redacció i el format en què es facilitarà la informació s'ha de consensuar amb SAVO,SA, abans d’iniciar la recollida de les dades.

VUITENA. OBLIGACIÓ DE DEVOLUCIÓ O DESTRUCCIÓ DE LES DADES 

El SUBENCARREGAT DEL TRACTAMENT es compromet a destruir o retornar (segons s’hagi acordat per les parts conforme al que s’indica a l’Annex I) aquella informació que contingui dades de caràcter personal que hagi estat transmesa per SAVO,SA, al SUBENCARREGAT DEL TRACTAMENT amb motiu de les diferents prestacions de Serveis. 

La devolució implicarà l’entrega o posada a disposició de les dades tractades en un format d’ús comú i de forma que, una vegada completada la devolució, SAVO,SA, no tingui dependència alguna dels sistemes o eines del SUBENCARREGAT DEL TRACTAMENT. 

En cas contrari, la destrucció implicarà que el SUBENCARREGAT DEL TRACTAMENT apliqui les mesures físiques i lògiques que resultin adequades per garantir que les dades incorporades als diferents suports son irrecuperables. 

No obstant l’anterior, el SUBENCARREGAT DEL TRACTAMENT podrà conservar les dades i informació tractada, degudament bloquejada, en el cas que es derivin responsabilitats de la seva relació amb SAVO,SA, de conformitat amb l´article 32 LOPDGDD.

Transcorregut el termini de prescripció de les accions que varen motivar la conservació de les dades, el SUBENCARREGAT DEL TRACTAMENT haurà de procedir a la seva destrucció de la manera exposada als paràgrafs anteriors.

NOVENA. SUBCONTRACTACIÓ 

El SUBENCARREGAT DEL TRACTAMENT no podrà subcontractar cap de les prestacions que formin part de l’objecte d’aquest Contracte que comportin el tractament de dades personals, excepte prèvia autorització expressa i atorgada per escrit per part de SAVO,SA.

Si fos necessari subcontractar algun tractament, aquest fet haurà d’ésser comunicat prèviament i per escrit a SAVO,SA, amb una antelació de 20 dies, indicant els tractaments que es pretenen subcontractar i identificant de manera clara i inequívoca l’empresa subcontractista i les seves dades de contacte. 

En cas d’autorització, el subcontractista, que també tindrà la condició d’encarregat del tractament, estarà obligat igualment a complir les obligacions estipulades al present Contracte per al SUBENCARREGAT DEL TRACTAMENT, i atendre a les instruccions que dicti SAVO,SA. 

Correspon al SUBENCARREGAT DEL TRACTAMENT inicial regular la nova relació, de manera que el subencarregat del tractament quedi subjecte, com mínim, a les mateixes condicions (instruccions, obligacions, mesures de seguretat…) i amb els mateixos requisits formals que l’ENGARREGAT DEL TRACTAMENT, pel que fa al tractament adequat de les dades personals i a la garantia dels drets de les persones afectades. 

DESENA. DRETS DELS INTERESSATS 

El SUBENCARREGAT DEL TRACTAMENT assistirà en tot moment a SAVO,SA, en la resposta per l’exercici dels diferents drets dels interessats als respecte de la protecció de dades personals (drets d’accés, rectificació, supressió i oposició, limitació del tractament, portabilitat del dades i a no ser objecte de decisions individualitzades automatitzades).

En aquest sentit, el SUBENCARREGAT DEL TRACTAMENT haurà de traslladar la sol·licitud de manera immediata a SAVO,SA, i, com a màxim, en el termini de 3 dies naturals a comptar des de la seva recepció, per tal que SAVO,SA, resolgui degudament aquesta sol·licitud.

ONZENA. MESURES TÈCNIQUES I ORGANITZATIVES DE SEGURETAT QUE HA D’APLICAR EL SUBENCARREGAT DEL TRACTAMENT 

EL SUBENCARREGAT DEL TRACTAMENT, donat que treballa per compte de SAVO,SA, resta obligada a aplicar i complir les mesures de seguretat detallades en el Reial Decret 3/2010, de 8 de gener, pel qual es regula l’Esquema Nacional de Seguretat en l’àmbit de l’Administració Electrònica. 

En tot cas, tant en el que respecta als tractaments de dades personals de forma automatitzada com no automatitzada, implantarà obligatòriament mecanismes per: 

1 Garantir la confidencialitat, integritat, disponibilitat i resiliència permanents dels sistemes i serveis de tractament. 

2 Restaurar la disponibilitat i l'accés a les dades personals de forma ràpida, en cas d'incident físic o tècnic. 

3 Verificar, avaluar i valorar, de forma regular, l'eficàcia de les mesures tècniques i organitzatives implantades per garantir la seguretat del tractament. 

4 Pseudoanonimitzar i xifrar les dades personals, si escau. 

També adoptarà totes aquelles altres mesures que, tenint en compte el conjunt de tractaments que duu a terme, siguin necessàries per garantir un nivell de seguretat adequat al risc. 

Així mateix, establirà processos de verificació, avaluació i revisió periòdica de l’eficàcia de les mesures implantades les quals seran accessibles en tot moment per a SAVO,SA.

La documentació relacionada amb la gestió dels riscos, incloent el resultat de les auditories periòdiques que es realitzin a el SUBENCARREGAT DEL TRACTAMENT, pot ser sol·licitada en qualsevol moment per SAVO,SA. 

Si el SUBENCARREGAT DEL TRACTAMENT tingués la obligació de designar un delegat de protecció de dades tal i com es detalla a l’article 37 del RGPD, caldrà comunicar la identitat i les dades de contacte a SAVO,SA.

DOTZENA. OBLIGACIONS DE SAVO,SA 

Correspon a SAVO,SA, les següents obligacions: 

· Entregar al SUBENCARREGAT DEL TRACTAMENT les dades objecte de tractament de conformitat amb l’establert al present Contracte. 

· Realitzar l’anàlisi de riscos que puguin derivar de l’activitat de tractament que serà objecte d’encàrrec i, en base a aquest anàlisi, indicar al SUBENCARREGAT DEL TRACTAMENT les mesures tècniques i organitzatives que haurà d’implementar per a la prestació dels Serveis objecte d’encàrrec de tractament. 

· Realitzar, si fos necessari, una avaluació de l’impacte en la protecció de dades personals de les operacions de tractament a realitzar pel SUBENCARREGAT DEL TRACTAMENT. 

· Realitzar les consultes prèvies que corresponguin. 

· Vetllar, de formar prèvia i durant tot el Contracte, pel compliment de la Normativa per part del SUBENCARREGAT DEL TRACTAMENT. 

· Supervisar el tractament, inclòs la realització d’inspeccions i auditories.

TRETZENA. RESPONSABILITATS 

El SUBENCARREGAT DEL TRACTAMENT es compromet a complir amb les obligacions establertes en el present contracte i en la Normativa aplicable, en relació amb el present encàrrec de tractament sense limitació de ninguna naturalesa i sense ser aplicable qualsevol tipus de limitació de la responsabilitat que les Parts hagin pogut pactar en qualsevol altre document contractual en relació amb els Serveis en virtut dels quals les dades personals seran tractats per el SUBENCARREGAT DEL TRACTAMENT. 

De conformitat amb el que estableix l'article 28.10 de l'RGPD i la resta de Normativa de protecció de dades aplicable, si el SUBENCARREGAT DEL TRACTAMENT infringeix el que estableix el RGPD al determinar els fins i mitjans del tractament serà considerat responsable del tractament pel que fa a aquest tractament.

CATORZENA. DEURE DE CONFIDENCIALITAT 

El SUBENCARREGAT DEL TRACTAMENT es compromet i obliga a mantenir el deure de secret respecte de les dades de caràcter personal a les quals hagi tingut accés en virtut d’aquest Contracte durant la seva vigència i durant els terminis màxims previstos en la legislació vigent que resulti d'aplicació, en funció de la tipologia d'informació de què es tracti. 

Així mateix, el SUBENCARREGAT DEL TRACTAMENT garantirà que les persones autoritzades per tractar dades personals sota la responsabilitat de SAVO,SA, es comprometen, de forma expressa i per escrit (o per obligació de confidencialitat de naturalesa estatutària), a seguir les instruccions de SAVO,SA, a respectar la confidencialitat dels dades personals i a complir les mesures de seguretat corresponents, de les quals cal informar-los convenientment.

Per persones autoritzades s'ha d'entendre tota persona que, amb independència de la naturalesa jurídica de la relació que l'uneix a el SUBENCARREGAT DEL TRACTAMENT, per qualsevol mitjà, puguin tenir accés a les dades personals objecte d’aquest Contracte. 

El SUBENCARREGAT DEL TRACTAMENT garantirà la formació necessària en matèria de protecció de dades personals de les persones autoritzades per tractar les dades personals objecte dels Serveis.

QUINZENA. PROTECCIÓ DE DADES PERSONALS DELS REPRESENTANTS 

Les dades personals dels representants de les Parts seran tractades, respectivament, per les entitats que s’identifiquen en la capçalera del Contracte, que actuaran, de forma independent, com a responsables del tractament dels mateixos. Aquestes dades seran tractades per complir els drets i obligacions continguts en aquest Contracte, sense existir decisions automatitzades que puguin afectar aquests representants. La base legal del tractament és el compliment de l’esmentada relació contractual. 

Les dades es mantindran mentre estigui vigent la relació contractual, sent tractades només per les Parts i aquells tercers que estén legal o contractualment obligats a comunicar-los (com en el cas dels proveïdors de serveis de tercers als qui s’hagi encomanat un servei vinculat amb la gestió del Contracte). 

Els representants de les Parts podran exercir, en els termes establerts per la Normativa vigent, els drets d’accés, rectificació i supressió de les dades, a més de sol·licitar que es limiti el tractament de les seves dades personals, oposar-se al mateix, o sol·licitar la portabilitat de les seves dades dirigint una comunicació per escrit a cadascuna de les Parts, a través de les adreces especificades a la capçalera. En el cas que no quedin satisfets amb l'atenció rebuda de les parts després de exercitar algun dels drets esmentats anteriorment, podran presentar una reclamació davant l'Autoritat Catalana de Protecció de Dades o una altra autoritat competent. 

Els/les representants de SAVO,SA, podran contactar amb el o la Responsable de Protecció de Dades dpo@savosa.cat .

Els/les representants del contractista, podran contactar amb el Delegat de Protecció de Dades De SAVO,SA, a través l'adreça de correu dpo@savosa.cat
Igualment, poden posar en coneixement de l’Autoritat Catalana de Protecció de Dades qualsevol situació que consideri que vulnera els seus drets (www.apdcat.gencat.cat) o davant de l’autoritat competent en matèria de Protecció de Dades.

SETZENA. CONTRACTE INTEGRE O MODIFICACIONS 

El present document i els seus Annexes, constitueixen el Contracte íntegre i complet entre les Parts en relació amb el tractament de dades personals objecte del Serveis i el mateix substitueix tots els acords i contractes anteriors o contemporanis o negociacions en relació amb el mateix objecte. 

El present Contracte únicament podrà ser modificat per mitjà de document escrit subscrit per les dues Parts.

DISSETENA. LLEI APLICABLE I JURISDICCIÓ 

Aquest contracte es regirà i serà interpretat d'acord amb la legislació espanyola y la normativa de la Unió Europea. 

En cas de qualsevol conflicte o discrepància que pugui sorgir en relació amb la interpretació i/o compliment del present Contracte, les Parts se sotmeten expressament als òrgans jurisdiccionals competents.

DIVUITENA. ENTRADA EN VIGOR 

El present Contracte, signat pel SUBENCARREGAT DEL TRACTAMENT i l’ENCARREGAT DEL TRACTAMENT, entrarà en vigor a la data de signatura i la seva duració estarà supeditada a la durada del contracte, sempre que s’hagin complert les obligacions previstes en el mateix.

I en prova de conformitat i amb voluntat d’obligar-se, les Parts signen el present document.

Document signat electrònicament

